Heroj i Zlatni ljiljan rahmetli Enver (Zahid) Šehović, rodjen je 15. januara 1967. u Foči.\nZavršio je vojnu akademiju i do početka agresije na Grad Sarajevo i Republiku Bosnu i Hercegovinu bio je poručnik JNA u kasarni „Maršal Tito“ u Sarajevu.\n06. aprila 1992. godine priključuje se Patriotskoj ligi i učestvuje u organiziranju i pripremanju oružanog otpora u sarajevskom naselju Velešići.\nPored niza visokih komandnih dužnosti, proslavio se komandujući 1. slavnom motorizovanom brigadom - 111. Viteškom Prvog korpusa Armije Republike Bosne i Hercegovine i herojskom odbranom Sarajeva na Žuči gdje je sa ovom brigadom izvojevao mnoge velike bitke.\nRahmetli Enver Šehović poginuo je 27.jula 1993.godine od granate na Golom brdu na Žuči sjeverozapadno od Sarajeva.\nEnver Šehović je odlikovan najvećim ratnim priznanjem “Zlatni ljiljan” a posthumno je odlikovan „Ordenom Heroja oslobodilačkog rata”.


Tekeriš: obeležavanje 104 godine, Cerske bitke, prve pobede srpske vojske u Prvom svetskom ratu\n19.08.2018 Tekeriš: obeležavanje 104 godine, Cerske bitke, prve pobede srpske vojske u Prvom svetskom ratu\nDanas je u spomen-kompleksu u Tekerišu održana centralna državna ceremonija obeležavanja 104 godine, Cerske bitke, prve pobede srpske vojske u Prvom svetskom ratu. Kraj spomenika junacima Cera, uz vojne počasti, vence su položili predstavnici Vlade Srbije, Zoran Đorđević, ministar za rad, zapošljavanje, boračka i socijalna pitanja, Ministarstva odbrane i Vojske Srbije, Slovačke ambasade, gradova Loznice i Šapca, opštine Krupanj i udruženja građana koja neguju sećanja na Veliki rat.\nObraćajući se prisutnima, ministar Đorđevć je podsetio na istorijske činjenice koje su prethodile Prvom svetskom ratu, na značaj same Cerske bitke, na hrabrosti i moral srpskih vojnika. Rekao je i da se danas od nas ne traži kao davne 1914. godine, da herojskom smrću ispisujemo slavne stranice srpske istorije, ali je potrebno da posedujemo svest da će naš život i rad biti ugrađeni u budućnost Srbije.\nIako je zvanična ceremonija završena, nastavljeno je sa programom obeležavanja, kulturnim programom, a oko 16 časova se očekuju da u Tekeriš stignu učesnici Cerskog marša, njih oko 2 000, koji su danas iz Šapca krenuli ka Tekerišu, na put istorije i tradicije, dug 37 kilometara, da se još jednom poklone senima slavnih srpskih junaka.\nVi ste posetilac br: 13 125 504


RTS :: Ljajić i Oreškin o unapređenju ekonomsko-trgovinske saradnje\nEkonomija Ljajić i Oreškin o unapređenju ekonomsko-trgovinske saradnje\nutorak, 13. feb 2018, 14:44 -> 16:17\nPotpredsednik Vlade Srbije i ministar trgovine, turizma i telekomunikacija Rasim Ljajić sastao se sa ministrom za ekonomski razvoj u Vladi Ruske Federacije Maksimom Oreškinom, sa kojim je razgovarao o načinima za unapređenje ukupnih ekonomsko-trgovinskih odnosa dve zemlje. Sa Oreškinom se sastao i ministar za inovacije i tehnološki razvoj Nenad Popović.\nNastavak saradnje Srbije i Rusije\nMinistar za inovacije i tehnološki razvoj Nenad Popović poručio je u razgovoru sa da je njegova poseta "potvrda nastavka i unapređenja prijateljske saradnje između Srbije i Rusije".\nKako se navodi u saopštenju, Popović se zahvalio na principijelnom stavu Rusije u zaštiti teritorijalnog integriteta i suvereniteta Srbije po pitanju Kosova i Metohije.\nU razgovoru sa ruskim ministrom, Popović je ukazao da Srbija želi da gradi ekonomiju zasnovanu na znanju, u čemu inovacije i IT sektor imaju ključnu ulogu.\nTakođe, isičući da je digitalizacija jedan od strateških ciljeva Vlade Srbije i da se Srbija u velikoj meri oslanja na iskustva Rusije u razvoju inovacija i digitalne ekonomije, Popović je izrazio nadu da će saradnja dve zemlje na tom polju u budućnosti biti još snažnija.\n"Nedavno sam bio u poseti tehnološkom parku i univerzitetu Skolkovo u Moskvi. To je primer na koji način i mi u Srbiji želimo da obrazujemo naše mlade inženjere i od njih pravimo uspešne mlade preduzetnike", rekao je srpski ministar.\nPopović i Oreškin posebno su istakli značaj saradnje dve zemlje u razvoju "pametnih gradova" i najavili da će intenzivirati saradnju na ovom polju u budućnosti.\n1 "Koka-Kola" preuzima "Bambi"\n2 Ljajić i Šib: Ekonomska saradnja dve zemlje konstantno napreduje\n3 Strogom selekcijom do sredstava iz EU\n4 Emisije ugljen–dioksida prete računima za struju\n5 Kojim zanimanjima preti odlazak u istoriju


U NTP Beograd održano finale nacionalnog takmičenja za najbolju studentsku ideju 2019 – Naučno-tehnološki park Beograd\nPrvo mesto pripalo je timu “Knjiga priča” za ideju knjigaprica.com. Nagrada u iznosu od 150.000 dinara obezbeđena je u saradnji kompanije SBB i Univerziteta Kragujevac.\nDrugo mesto osvojio je “HART” tim sa idejom “Auto Home”. Nagradu od 100.000 dinara obezbedili su Univerzitet Novi Sad, Univerzitet u Nišu, državni univerzitet Novi Pazar i Metropoliten univerzitet. Ove institucije obezbedile su nagradu i za trećeplasirani tim “Supergirls of Sciences” i njihovu ideju “BioHidroFertilyzer”.


Spartak bolji od Zvezde – CZBG portal\nnedelja 16.12.2018\tNema komentara na Spartak bolji od Zvezde\nRukometaši Crvene zvezde poraženi su u „Šumicama“ od Spartaka 27:22 u poslednjoj utakmici za 2018.godinu.\nNervozan početak utakmice se odrazio na celo poluvreme. Spartak je brzo došao do tri gola prednosti na startu (1:4), kontrolisao rezultat tokom celog toka prvog poluvremena, da bi u 21.minutu prvi put poveo sa pet golova razlike, a u 25,minutu imao i maksimalnu prednost od sedam golova prednosti (5:12). U poslednjih pet minuta prvog perioda igre Zvezda je uspela da serijom od četiri gola priđe gostima na tri gola zaostatka, ali su nalet crveno-belih odbili Maksić i Stefanović za 9:14 nakon prvih trideset minuta igre.\nModel Zvezdine igre i borbe, koji su krasili ekipu Nenada Peruničića ove jeseni videli smo u prvih 10 minuta nastavka. Zvezda je silovito otvorila drugo poluvremene, energično i serijom od pet uzastopnih golova u 38.minutu anulirala minus i stigla do izjednačenja – 16:16. U 40.minutu je bilo 17:17, i tada je ponovo usledio pad u igri, mnogo grešaka, izgubljenih lopti, što su veoma motivisani i borbeni gosti iskoristili, uzvratili istom merom, sa pet uzastopnih golova i prelomili utakmicu u svoju korist, 17-22. Punih osam minuta crveno-beli su bili bez gola, a Spartak je sačuvao prednost do kraja meča i slavio 22:27 u „Šumicama“.\nCrvena zvezda je jesenji deo sezone završila na 6.mestu sa 13 bodova, iza Šamota koji ima 14, i Partizana i Novog Pazara koji imaju po 16 bodova. Po 13 imaju još upravo Spartak i Kikinda.\nProlećni deo sezone počinje 2.februara 2019.godine, kada Zvezda gostuje u Pančevu, ekipi Dinama.


SEESAmE – The SouthEast European Science Advanced through Evaluation\nSEESAmE je sistem za podršku naučnog izdavaštva u jugoistočnoj Evropi, zasnovanoj na konceptu nametanja kvaliteta. Sadrži modul za onlajn publikovanje časopisa, modul za rangiranje indeksiranih časopisa, institucija i povezanih entiteta, citatnu bazu punog teksta i dodatnu bazu za regrutovanje recenzenata.\nSEESAmE se zasniva na OJS (Open Journal Systems) koji je bitno ojačan određenim CEON-ovim funkcionalnostima za kontrolu kvaliteta. Te funkcionalnosti su nastale kao rezultat dugoročnog praćenja i analiziranja specifičnih potreba i nedostataka časopisa kakvi se objavljuju generalno u malim zemljama i zemljama u razvoju i/ili tranziciji, a posebno u zemljama regiona Jugoistočne Evrope.\nGlavna namena SEESAmE-a je da podrži unapređenje kvaliteta regionalnog izdavaštva, posebno regionalnih naučnih časopisa. SEESAmE to postiže zahvaljujući ugrađenim (automatizovanim) alatkama i mehanizmima koji izvršioce prisiljavaju, ali im istovremeno i olakšavaju, obavljanje obaveznih operacija koje obezbeđuju punu usklađenost uređivačkih postupaka s međunarodnim standardima.\nSEESAmE trenutno nije dostupan onlajn zbog potpunog preuređenja servisa.


Kim Džong Un u nezvaničnoj poseti Kini\nLider Severne Koreje Kim Džong Un boravio je u poseti Kini od nedelje do danas, prvoj poseti inostranstvu od dolaska na vlasti 2011.\n1 Kim se sastao s predsednikom Si Đinpingom i izrazio spremnost da se na predstojećem sastanku s američkim predsednikom Donaldom Trampom založi za denuklearizaciju Korejskog poluostrva.\n2 Lider Severne Koreje Kim Džong Un sa suprugom Ri Sol Džu, sa kineskim predsednikom Ši Đipingom i njegovom suprugom Peng Lijuan na banketu u Pekingu. Fotografiju bez datuma objavila je danas Severnokorejska Centralna novinska agencija, KCNA u Pjongjangu. 28. mart, 2018.\n3 Lider Severne Koreje Kim Džong Un sa suprugom Ri Sol Džu, sa kineskim predsednikom Ši Đipingom i njegovom suprugom Peng Lijuan na banketu u Pekingu. Fotografiju bez datuma objavila je danas Severnokorejska Centralna novinska agencija, KCNA u Pjongjangu. 28. mart, 2018.\n4 Lider Severne Koreje Kim Džong Un sa suprugom Ri Sol Džu, sa kineskim predsednikom Ši Đipingom i njegovom suprugom Peng Lijuan u Pekingu. Fotografiju bez datuma objavila je danas Severnokorejska Centralna novinska agencija, KCNA u Pjongjangu. 28. mart, 2018.


Oglasila se Kvinta: Neprihvatljivo zastrašivanje i primoravanje kosovskih Srba da glasaju na određen način | KoSSev\nNakon Evropske unije, britanske, francuske, ambasade SAD-a i više međunarodnih predstavnika i institucija na Kosovu, danas se, u vezi sa zastrašivanjem i pretnjama u predizbornoj kampanji za vanredne parlamentarne izbore na Kosovu - oglasila i Kvinta. Zastrašivače je pozvala da odustanu od upućivanja pretnji, a kosovske vlasti i Policiju Kosova na "potpunu" istragu. Pet najuticajnijih zapadnih zemalja akcenat je stavilo na pokušaj zastrašivanja kosovskih Srba da, kako su naveli, glasaju na "određen način".\n"Svi građani Kosova moraju imati pravo da glasaju prema svojoj savesti i bez zastrašivanja, mešanja i straha. Ovi izbori su prilika za građane Kosova da izaberu vlastite predstavnike. Samo građani Kosova imaju tu moć i tu odgovornost. Kao članovi međunarodne zajednice, radićemo sa onima koje vi budete izabrali," navode ove najuticajnije zapadne zemlje.\nJutros se sličnom porukom oglasio šef posmatračke misije EU na Kosovu, Alojz Peterle, kao i predstavnici Kancelarije EU i misije EULEX-a na Kosovu.\nOvim je nastavljen niz više upozorenja najviših međunarodnih predstavnika proteklih dana da se prestane sa pritiscima i zastrašivanjem tokom predizborne kampanje.\nNa slučajeve zastrašivanja protiv političkih kandidata, ali i novinara i njihovih porodica prethodno je upozoreno i iz američke ambasade u Prištini, dok je zamenik britanskog ambasadora na Kosovu, Tom Adams, tokom prošlonedeljnog sastanka sa urednicom portala KoSSev, Tatjanom Lazarević, takođe, naveo da i oni dobijaju izveštaje o zastrašivanju medija koje, kako je naveo, veoma ozbiljno uzimaju u obzir. I ambasada Francuske je, proteklih dana, takođe oštro osudila nedavne događaje u Leposaviću, nazvavši ih "aktima nasilja".


Biće neizvesno kraj Jošanice (video) – ZoomUe\nBiće neizvesno kraj Jošanice (video)\nby Zoran Kanacki · 25 новембра, 2016\nIVANJICA – Da li Novi Pazar može da uđe u niz dobrih rezultata Javor Matisa videćemo u utakmici ova dva rivala koji igraju svoj meč u okviru 17.kola Super lige.\nPosle tri vezane pobede i pomeranja ka sredini tabele za Javor Matis sledi gostovanje u Novom Pazaru, istoimenom domaćinu kojem u poslednje vreme ne cvetaju ruže. Od ovog kola Pazarce će sa klupe predvoditi Izet Ljajić jer se treneri menjaju kao na traci a rezultata nema pa nema. To sa jedne strane može da bude dobro za Ivanjičane jer su oni u seriji, ne samo dobrih rezultata već i igara pa neće biti pod velikim moranjem na ovoj utakmici za razliku od domaćina koji ne znaju za pobedu već šest kola. Veselinović izuzetno dobro zna šta njega i njegovu ekipu čeka na stadionu pored Jošanice, ali se uzda u tradiciju i dobre rezultate u poslednje vreme.\nJovan Đokić je dugo u redovima Javor Matisa i ime veliki broj superligaških utakmica u nogama. Jedno od najtežih gostovanja je uvek bilo u Novom Pazaru ali je Javor Matis znao da igra pred vatrenom pazarskom publikom. Svaki reztultat sem poraza biće dobar za njegovu ekipu.\nUtakmica Novi Pazar Javor Matis igra se u subotu u 13 sati. Utakmicu će suditi Ilija Brdar a pomagaće mu Nenad Kurčubuć i Srđan Minić.\nTags: FK Javor MatisFK Novi PazarIvanjicaSuper liga Srbije\nProglašena lista „Aleksandar Šapić – Pobeda za Užice“\nSloga podelila bodove sa liderom Loznicom (video)\nby branko · Published 9 новембра, 2014\nIvanjica dobila dva respiratora\nNext story Obučene kuvare i konobare čeka posao u zlatiborskim hotelima i restoranima\nPrevious story Drvoseče iz Vučije (video)


U Nacrtu zakona cenzus ostaje tri odsto, olakšice za manjine - Politički.rs\nRTV, Foto: Pixabay/Djordje U\nNacrtom novog zakona o izboru narodnih poslanika koji bi, prema najavama predsednika skupštine Ivice Dačića, uskoro trebalo da se nađe pred poslanicima, predlažu se rešenja koja imaju za cilj ustanovljavanje višeg stepena demokratičnosti, transparentnosti i uređenosti postupka izbora narodnih poslanika.\nZakon je, kako se navodi u obrazloženju, zadržao dosadašnja zakonska rešenja, da je Srbija jedna izborna jedinica, da se mandati poslanika dodeljuju kandidatima prema njihovom redosledu na listi, da je izborni cenzus tri odsto.\nOstalo je da od dana raspisivanja izbora do dana glasanje ne može proteći manje od 45 niti više od 60 dana, da izborne liste mogu podneti registrovane političke stranke, koalicije registrovanih političkih stranaka i grupe građana, kao i da je za podnošenje izborne liste potrebno 10.000 overenih izjava birača.\nPosebno je olakšan položaj manjinskih izbornih lista, za čije proglašenje je, prema Nacrtu zakona, dovoljno 5.000 izjava, umesto 10.000, koliko zahteva trenutno važeći zakon.\nZakon donosi značajne novine u pogledu organizacije i rada organa za sprovođenje izbora, posebno u pogledu transparentnosti njihovog rada i šireg kruga subjekata iz političkog života koji učestvuju u njihovom radu, pa i imaju dodatna ovlašćenja u pogledu kontrole pravilnosti sprovođenja izbornog postupka.\nNacrtom zakona se, takođe, u zakonski tekst prenose određena rešenja koja su do sada bila sadržana u uputstvima koje je RIK donosio radi sprovođenja niza ranijih izbornih procesa, a koja su se pokazala kao primeri dobre prakse i koji bi, kao takvi, trebalo da postanu zakonski pravni standardi.\nTo se, pre svega, odnosi na pravila u vezi sa obrazovanjem biračkih odbora, podnošenjem izbornih lista i pravu na posmatranje rada organa za sprovođenje izbora, koja nedostaju u važećem zakonu.\nPo pitanju RIK-a, zadržava se trenutno važeće rešenje, prema kojem Republičku izbornu komisiju čine predsednik, 16 članova i njihovi zamenici, koje Narodna skupština imenuje na predlog poslaničkih grupa u Narodnoj skupštini.\nNovina u odnosu na postojeće rešenje predstavlja odredba da poslaničke grupe predlažu članove i zamenike članova RIK-a srazmerno njihovoj zastupljenosti u ukupnom broju narodnih poslanika koji pripadaju poslaničkim grupama, što predstavlja rešenje koje se u praksi i inače primenjuje prilikom obrazovanja RIK-a.\nNacrt zakona propisuje da nijedna poslanička grupa ne može da predloži više od polovine članova Rik-a u stalnom sastavu, te se, u svrhu pojašnjenja ove odredbe, uvodi i pravilo za slučaj da neka poslanička grupa ima više od polovine od ukupnog broja narodnih poslanika.\nBitnu novinu predstavlja i odredba o tome u kojim slučajevima se pravo predlaganja članova i zamenika članova RIK-a može priznati i samostalnom narodnom poslaniku ili grupi narodnih poslanika koji nisu članovi nijedne poslaničke grupe, a sve u cilju postizanja što bolje reprezentacije svih političkih opcija zastupljenih u Narodnoj skupštini.\nNacrtom zakona se predviđa i rok u kojem novoizabrani saziv Narodne skupštine treba da imenuje nov sastav Republičke izborne komisije, a to je šest meseci od konstituisanja.\nČlanom zakona je predviđeno član ili zamenik biračkog odbora koji je imenovan na predlog opozicione liste (izborna lista čiji podnosilac nije parlamentarna stranka na dan kada je odluka o raspsivanju izbora stupila na snagu) ima pravo da bude uključen u sve aktivnosti biračkog odbora, a naročito da učestvuje u primopredaji izbornog materijala, razvrstavanju i prebrojavanju glasačkih listića, popunjavanju zapisnika o radu biračkog odbora i kontroli zapisnika o radu biračkog odbora prilikom primopredaje izbornog materijala.\nPredsednik biračkog odbora dužan je da podstiče članove i zamenike članova biračkog odbora koji su imenovani na predlog opozicione izborne liste da posebno provere određene izborne radnje, kao što su: kontrola ispravnosti glasačke kutije, razvrstavanje glasačkih listića na važeće i nevažeće i prebrojavanje glasova koje su dobile izborne liste.\nKada se određuju poverenici biračkog odbora za sprovođenje glasanja van biračkog mesta, najmanje jedan poverenik mora biti predstavnik opozicione izborne liste.\nAko za sprovođenje glasanja u posebnim situacijama Republička izborna komisija propisuje posebna pravila za obrazovanje biračkih odbora, tim posebnim pravilima mora biti predviđeno da se najmanje trećina članova biračkih odbora imenuje na predlog opozicionih izbornih lista.\nPredviđeno je nacrtom zakona i da se izborna lista podnosi neposredno RIK-u, u pismenom i elektronskom obliku na propisanom obrascu, a najkasnije 20 dana pre dana glasanja.\nPanović: SPS bi dobio više glasova kada bi izašao samostalno i kada bi Dačić bio predsednički kandidat\nDačić: Sa Vučićem iduće sedmice da li izlazimo na jednoj listi na izborima ili odvojeno\nIn: POLITIKA, Uncategorized\nTagged: CENZUS, IZBORI, NACIONALNE MANJINE, SKUPŠTINA SRBIJE


Porezna uprava FBiH 5. i 6. jula ove godine izvršila je 416 inspekcijskih nadzora na području Federacije BiH obuhvatajući porezne obveznike koji obavljaju ugostiteljsku djelatnost, građevinsku, trgovinsku i druge uslužne i proizvodne djelatnosti.\nInspekcijskom nadzoru prethodile su aktivnosti koje su proveli obavještajno-istražni inspektori čiji su podaci korišteni prilikom planiranja kontrola.\nPorezna uprava poziva sve porezne obveznike da svoje obaveze blagovremeno izvršavaju, dobrovoljno prijavljuju i plaćaju, da prijave svakog radnika, odnosno posluju u skladu s poreznim i drugim važećim propisima.\nUkoliko u toku kontrole kod navedenih poreznih obveznika ponovo budu utvrđene nepravilnosti, bit će im izrečena zaštitna mjera zabrane obavljanja djelatnosti u periodu od šest mjeseci.\nSamo na taj način radnici će moći ostvariti svoja zakonom zagarantovana prava na zdravstvenu zaštitu, na penzijsko i invalidsko osiguranje i druga koja im pripadaju po osnovu radnog odnosa.


Penal koji je "podelio" Italiju - Da li je Milan oštećen? - Sportske.net\nPenal koji je "podelio" Italiju - Da li je Milan oštećen?\nJuventus je slavio na premijeri 28. kola Serija A, u derbiju protiv Milana, gol odluke postignut je sa bele tačke u sedmom minutu nadoknade.\nI devet godina kasnije, Pep ga ponovo želi u svojoj ekipi!U Bajernu ima nezadovoljnihDaglas Košta ponovo izrazio nezadovoljstvo, Italijani čekaju!Romanjoli dobija novu ulogu, u derbiju počinje i SusoJuve bez dvojice standardnih protiv Milana\n"Bjankoneri" su slavili na svom stadionu protiv "Rosonera" rezultatom 2:1, više o samom susretu OVDE.\nPoveli su preko Benatije, da bi Milan izjednačio preko Bake, a pobedu "Staroj dami" doneo je Paulo Dibala u čak sedmom minutu nadoknade.\nNajpre je Sosa zaradio drugi žuti u 93. minutu, što je dodatno otežalo posao gostima, kako je Juve diktirao tempo, a u jeku inicijative domaćina najpre je Donaruma sjajno sačuvao svoju mrežu, da bi u nastavku akcije lopta čini se u ruku pogodila De Šilja, te je glavni arbitar pokazao na belu tačku, na sugestiju linijskog.\nDibala je bio siguran sa kreča, a čitavu situaciju pogledajte u nastavku.\nDybala Penalty Goal - Juventus vs Milan 2-1 10.03.2017 (HD) - https://t.co/4hUG2SgyMp μέσω του χρήστη @Dailymotion_gr\n— makis mixos (@footballkingNo1) March 10, 2017


Auto osiguranje - Kosovo preti probnim tablicama za vozila iz Srbije\nKosovo preti probnim tablicama za vozila iz Srbije\nMinistarka za dijalog sa Srbijom, Edita Tahiri najavila je probne tablice za vozila iz Srbije, ako Srbija bude tražila probne tablice za vozila sa Kosova.\nOna je za dnevnik Zeri izjavila da će u septembru Kosovo uvesti probne tablice za vozila iz Srbije, ako do kraja avgusta Srbije ne ukine obavezu da vozila sa oznakama RKS prilikom ulaska u Srbiju dobijaju probne tablice za koje se dnevno plaća pet evra.\nOna je primenu sporazuma o priznavanju polica osiguranja za vozila sa Kosova i Srbije ocenila izuzetno značajnim, jer se prvi put posle četiri godine građani dve zemlje oslobađaju plaćanja velikih dažbina prilikom ulaska na Kosovo, odnosno Srbiju.\nPrema njenim rečima, za ulazak u Srbiju građani Kosova će moći da koriste iste polise koje koriste i prilikom ulaska u Makedoniju i za koje se plaća 40 evra godišnje.\nTahiri je najavila da će teme sastanka između premijera Kosova Isa Mustafe i Srbije, Aleksandra Vučića 25. avgusta biti pitanja Asocijacije – Zajednice opština sa srpskom većinom, oslobađanja mosta na Ibru u Mitrovici, telekomunikacije i energetika.\nSporazum Kosova i Srbije o slobodi kretanja i međusobnom priznanju polisa osiguranja vozila stupio je na snagu 12. avgusta, po kojem građani centralne Srbije i Kosova i Metohije motornim vozilima mogu besplatno da prelaze administrativnu liniju na osnovu polise osiguranja od autoodgovornosti, koju već poseduju.


Ukoliko danas napravite upit, avionski prevoz i šest noćenja s doručkom u Hotelu VIP Inn Berna od 13. juna koštaće vas 369, umesto redovne cene od 399 evra po osobi.\nViše od 800 godina burne istorije daje mu poseban karakter i šarm. Naglo se razvijao od XV veka, perioda velikih otkrića, doživeo razarajući zemljotres u XVIII veku i nanovo iznikao iz pepela starog razrušenog grada.\nDanas je mešavina duge istorije i modernih trendova. Šetnja njegovim strmim ulicama, vožnja čuvenim žutim tramvajem i uživanje u fado muzici ostaviće vas bez daha…\nOvaj grad jedinstvenog geografskog položaja smeštenog na ušću reke Težo u Atlantski okean pružiće vam nezaboravan doživljaj “imperijalnog” šarma očuvanog još iz zlatnog doba ovog grada. Luka iz koje je Vasko da Gama otkrio pomorski put za Indiju, kula Belem, moderni trg Komersio – jedan od najelegantnijih trgova u Evropi, četvrt Alfama... samo su deo harmonije savremenog i starog, ali veoma dobro očuvanog lisabonskog nasleđa.\nponuda dana, Portugal, Lisabon


Home > Gotovina će se žaliti na presudu\nOdbrana kaže da je presuda u ovom slučaju postavila toliko visoke standarde da zakonito ratovanje čini nemogućim.\nPiše: Rachel Irwin iz Haga (TU br. 693, 20. maja 2011.)\nAdvokati bivšeg hrvatskog generala Ante Gotovine najavili su u ovosedmičnom pismenom podnesku da će od žalbenih sudija Haškog tribunala zatražiti da povuku osuđujuću presudu po svim tačkama optužnice.\nGotovina je 15. aprila osuđen zbog toga što je 1995. godine, za vreme Operacije Oluja, naredio nezakonite i neselektivne napade na srpske civile. Proglašen je odgovornim i za deportaciju najmanje 20,000 srpskih civila iz hrvatske regije Krajina, kao i za ubijanje, progon i okrutno postupanje prema njima. Osim toga, osuđen je i po tačkama koje se odnose na pljačku i bezobzirno razaranje.\nOptužnica protiv njega imala je devet tačaka, a jedina po kojoj je oslobođen je ona za prisilno razmeštanje stanovništva. Osuđen je na 24 godine zatvora, s tim da mu je u kaznu uračunato i vreme koje je već proveo u pritvoru.\nOptužnica se ticala isključivo perioda uoči i nakon Operacije Oluja – ofanzive koju su hrvatske snage pokrenule 4. avgusta 1995. kako bi ponovo zauzele područje Krajine, koje su do tada kontrolisali Srbi.\n„Ova žalba ima daleko veći značaj od samog slučaja generala Gotovine“, saopštili su njegovi advokati u svojoj pismenoj najavi od 16. maja.\n„Presuda je nerazuman i nerealističan presedan koji potkopava kredibilitet i značaj humanitarnog prava“, pišu oni. „Ona postavlja toliko visoke standarde da zakonito ratovanje za vojne komandante čini nemogućim.“\nOni tvrde kako presuda „počiva na zaključku da svi artiljerijski projektili koji su pali dalje od 200 metara od konkretnih ’vojnih ciljeva’ moraju biti smatrani nezakonitima.\n„Ne postoje dokazi koji bi podržali ovaj zaključak. Štaviše, o tom zaključku na suđenju nije vođen spor, niti ga je tužilaštvo uopšte iznelo. Tu činjenično neosnovanu teoriju sudsko veće je usvojilo tek nakon što je postupak okončan.“\nPomenuti zaključak koji se tiče projektila predstavlja, po advokatima, „neophodnu osnovu za svaki aspekt osude“ i počiva „na pretpostavci da su svi projektili koji su pali izvan kruga od 200 metara biru usmereni na civilna područja.\n„Stoga je teret dokaza prebačen sa tužioca na Gotovinu, koji je trebalo da dokaže da su na tim konkretnim područjima postojali vojni ciljevi.“\nAdvokati potom ukazuju na to da su sudije „zaključile da je najveći broj od 5% projektila za koje se pretpostavlja da su nezakonito pali na ’prazna polja’, koja su uprkos tome okarakterisana kao ’civilna područja’.\n„Osim toga, sudsko veće nije zaključilo da je i jedan jedini civil bio ubijen, ranjen ili prisilno raseljen usled slučajeva nezakonitog granatiranja.“\nŠto se tiče osude za deportaciju, odbrana primećuje da su sudije „odbacile pouzdane dokaze o tome da su naredbe o evakuaciji [Republike Srpske Krajine] i propagandom izazvani strah od hrvatske vojne pobede bili uzroci odlaska srpskih civila“.\nSudije su umesto toga zaključile da je „primarni i direktni uzrok“ za „odlazak 20,000 srpskih civila predstavljalo 1-5% artiljerijskih projektila, od kojih je većina pala na prazna polja“, nastavila je odbrana.\n„Štaviše, sudsko veće nije navelo nikakav dokaz da je i jedan jedini srpski civil pobegao baš zbog tih artiljerijskih projektila, a ne zbog ukupnog efekta zakonitih borbenih operacija.“\nBranioci su odbacili i zaključak sudija o tome da je postojao zajednički zločinački poduhvat čija je svrha bila činjenje zločina, te da je Gotovina sudelovao u tom poduhvatu.\nOni kažu da je veće izvelo „nerazumne zaključke“ o sastanku koji je 31. jula 1995. održan o predstojećoj vojnoj operaciji, a kojem su prisustvovali Gotovina i ostali visoki zvaničnici.\nPrilikom čitanja presude, sudije su 15. aprila u sudnici citirale ono što je na tom sastanku rekao Gotovina.\nGotovinina odbrana planira da optužnicu pobija po sedam različitih osnova – kaže se u obaveštenju koje je podnela ove sedmice.\nAdvokati jednog od Gotovininih saoptuženika, bivšeg komandanta specijalne policije Mladena Markača, takođe su ove sedmice dostavili obaveštenje da će se žaliti. Poput Gotovine, Markač je osuđen po osam od devet tačaka zajedničke optužnice. Kažnjen je sa 18 godina zatvora, u šta će mu biti uračunato i vreme koje je već proveo u pritvoru.\nTreći optuženik, bivši komandant kninskog garnizona Ivan Čermak, oslobođen je svih optužbi.\nTužilaštvo je nagovestilo da se neće žaliti ni na jednu od presuda koje su izrečene okrivljenima.\n„Tužilaštvo je zauzelo stanovište da presuda ne sadrži činjenične ili pravne pogreške u vezi sa Gotovinom ili Markačem i da kazne koje su njima izrečene adekvatno odražavaju razmere samih zločina i njihovu individualnu krivicu“, kazao je na konferenciji za štampu održanoj 18. maja Frederik Svinen (Frederick Swinnen), specijalni savetnik tužioca.\n„Imajući u vidu visoki standard ocenjivanja koji će biti primenjen povodom svake žalbe tužilaštva na zaključke sudskog veća na temelju kojih je Čermak oslobođen, tužilaštvo je zaključilo da ne postoji dovoljna verovatnoća za uspeh žalbenog postupka koja bi opravdala pokretanje tog postupka povodom Čermaka.“\nSource URL: https://iwpr.net/sr/global-voices/gotovina-%C4%87e-se-%C5%BEaliti-na-presudu


GRADI SE POGON KOMPANIJE „IMI“ NA LOKACIJI LOZNI KALEM\nNakon uručenja građevinske dozvole i promocije projekta u Gradskoj kući u Nišu, menadžment Filipinske kompanije IMI najavio je da će tokom avgusta meseca započeti izgradnju pogona za proizvodnju auto delova na lokaciji Lozni kalem u Niškoj Banji. Direktor kompanije IMI za Bugarsku Erik Dekandido …\nPOČELA SA RADOM FABRIKA LEONI U NIŠU\nLEONI, vodeći evropski proizvođač kablova i kablovskih sistema za automobilsku i druge industrije, otvorio je u Nišu, na teritoriji Gradske opštine Palilula, treću fabriku u Srbiji, u prisustvu predsednika Srbije Aleksandra Vučića. Vrednost ove investicije je 22 miliona evra, a fabrika će u punom …\nPredstavnici Vlade Srbije i austrijske kompanije Cumtobel potpisali su ugovor o izgradnji fabrike ove kompanije u Nišu, koja će zaposliti 1.100 radnika, dok je vrednost investicije 30,6 miliona evra. Nakon potpisivanja ugovora, predsednik Srbije Aleksandar Vučić izjavio je da je reč o kompaniji osnovanoj …\nREKONSTRUKCIJA DOMA ZDRAVLJA NIŠ PO UTVRĐENOJ DINAMICI\nPredsednik Srbije Aleksandar Vučić je, tokom posete Nišavskom okrugu, obišao i završne radove na rekonstrukciji Doma zdravlja Niš. Radove su zajedno sa njim obišli i ministar zdravlja Zlatibor Lončar i gradonačelnik Niša Darko Bulatović, kao i predsednici gradskih opština. Radovi na rekonstrukciji Doma zdravlja …\nPIRDOP-NASLEĐE OČUVANO KROZ VEKOVE\nDelegacija Gradske opštine Palilula Niš, koju je predvodio predsednik opštine Aleksandar Ždrale, prisustvovala je svečanosti povodom Dana opštine Pirdop u Republici Bugarskoj. Grad Pirdop je kulturno istorijsko središte Bugarske koji se prostire između Stare planine i planine Srednja gora. Ima oko 8600 stanovnika i …\nDELEGACIJA OPŠTINE PALILULA NA SVEČANOSTI OBELEŽAVANJA DANA OPŠTINE PIRDOP\nTradiocionalnim okupljanjem stanovnika i svečanošću na platou arheološkog parka „Jelenska bazilika“ opština Pirdop u Bugarskoj, obeležila je Dan opštine u subotu 22.jula 2017.godine. Ovim povodom, na poziv Angela Gerova, predsednika opštine Pirdop, specijalni gosti ovogodišnje svečanosti bila je i delegacija Gradske opštine Palilula koju …\nAKCIJE UKLANJANJA DIVLJIH DEPONIJA I ODRŽAVANJA ZELENIH POVRŠINA U OPŠTINI PALILULA\nU okviru planske aktivnosti održavanja zelenih površina i ulične higijene u Gradskoj opštini Palilula, radnici sektora čistoće i sektora zelenilo JKP Mediana, od 17-18.jula, uklonili su divlje deponije oko pijace „Bubanj u ulicama „Gligorija Đaka“, „Jovana Babunskog“, „Stevana Sremca“ i „Gavrila Principa“ do Rudničke …\nPOHOD NA NAJVIŠI VRH ZAPADNE EVROPE I ALPA UZ PODRŠKU OPŠTINE PALILULA\nNišlijke Ana Palamarević i Dušica Živković, ispod svojih gojzerica ostavile su Olimp, Triglav, Musalu, Đeravicu, Peninaske Alpe, Karpate, a sada im je cilj Mon Blan, krov Zapadne Evrope. “ Današnji način života u gradovima čini planinarenje sve popularnijim sportom i načinom rekreacije, a Ana …\nĐACIMA GENERACIJE SPECIJALNIH ŠKOLA NAGRADE OPŠTINE PALILULA\nUčenicima generacije Specijalne škole sa domom učenika „Bubanj“ i Škole za osnovno i srednje obrazovanje „14.Oktobar“, povodom završetka školske godine, predsednik Gradske opštine Palilula, Aleksandar Ždrale, uručio je prigodne poklone. Ovim povodom, za najbolje učenike, Veljka Stojanovića iz škole 14.oktobar i Bojanu Jovanović iz …\nPovodom dana Opštine Bela Palanka, predsedniku Srbije Aleksandru Vučiću dodeljeno je priznanje Sveti Nikita Remizijanski za izuzetne rezultate u razvoju Bele Palanke. U ime predsednika Srbije priznanje je primio Nikola Selaković generalni sekretar predsednika Republike Srbije. „Počastvovan sam što danas u njegovo ime primam …


Aerodrom “Nikola Tesla” spreman za doček putnika, ovo su neke od procedura (FOTO) – Naši u svetu\nObjavljeno 15/05/20 u 16:30\nAerodrom “Nikola Tesla” je u potpunosti spreman za doček putnika i avio-kompanija, u skladu sa najavama pojedinih avio-prevoznika o postepenoj obnovi putničkog saobraćaja tokom naredne nedelje.\nTime će Aerodrom “Nikola Tesla”, kako se navodi u saopštenju, doprineti ponovnom povezivanju Beograda i Srbije sa regionom i ostatkom sveta.\nOvo je veoma pozitivan i važan prvi korak ka oporavku ekonomije, turizma i trgovine od uticaja pandemije virusa COVID, ističu iz beogradske vazdušne luke.\nSledeće nedelje, kako podsećaju, nacionalna avio-kompanija Er Srbija će obnoviti letove za Frankfurt, Cirih, Beč i London Hitrou, avio-kompanija Belavia letove za Minsk, a avio-kompanija Viz Er letove za London Luton.\nFoto: Aerodorm Nikola Tesla\nNa beogradskom aerodromu u toku je implementacija odgovarajućih procedura i mera koje će, uz sanitarne mere koje primenjuju avio-kompanije, osigurati bezbednost svih putnika, partnera i zaposlenih od trenutka kada se uspostave prvi letovi.\nOve procedure, koje između ostalog obuhvataju organizaciju tokova putnika, postavljanje oznaka i informacija u zgradi terminala i pojačane mere higijene i dezinfekcije prostora, usaglašene su sa međunarodnom i domaćom regulativom.\nKako bi se putnici i javnost na vreme upoznali sa propisanim načinom ponašanja prilikom boravka u zgradi terminala, kompanija Vansi Erports pokrenula je edukativnu kampanju pod nazivom „Čuvamo jedni druge“ na svih 45 aerodroma širom sveta kojima upravlja, a koju će i Aerodrom Beograd redovno komunicirati putem svojih zvaničnih kanala.\nAerodrom “Nikola Tesla” će nastaviti da primenjuje sve mere prevencije, u skladu sa daljim definisanjem procedura i preporuka sa međunarodnim i domaćim propisima, kao i sa avio-kompanijama, u zavisnosti od razvoja epidemiološke situacije, navodi se u saopštenju.\nAerodromAerodrom Nikola TeslakoronavirusLetenjeMere zaštite\nŠtrahe preuzeo vođstvo nove stranke, ide na bečke izbore\nKazne za nepoštovanje mera: U jednoj zemlji zatvor i 49.000 evra, u drugoj čiste javne toalete\nVukomanović o uvođenju propusnica u Srbiji: Predlog za kovid propusnice starijima od…\n“Još uvek smo u opasnoj situaciji”: U Holandiji uskoro potreban dokaz o…


SUTRA ISPLATA AKONTACIJA BIVŠIM PRIPADNICIMA OS BIH – Radio Feral\nFederalni zavod za penzijsko i invalidsko osiguranje (FZ MIO-PIO) će sutra , 13. januara bivšim pripadnicima Oružanih snaga (OS) BiH isplatiti akontacije u iznosu najniže redovne penzije koju pomenuti zavod isplaćuje korisnicima, a riječ je o iznosu od 310,71 KM.\nSpomenuti iznos primit će ukupno 1442 bivša pripadnika OS BiH čije je stalno prebivalište na području Federacije BiH. Sredstva potrebna za prvu isplatu iznose 448.072,66 KM, navodi se u saopćenju Federalnog zavoda za penzijsko osiguranje.\nVlada Federacije osigurala je spomenuti iznos novca za bivše pripadnike Oružanih snaga, koji čekaju na početak isplate penzija, a koje će se finansirati iz budžeta BiH za period od tri mjeseca tj. za decembar, januar i februar.\nInače, u skladu sa sporazumom kojega su 30. decembra 2011. potpisali dopredsjednik Doma naroda BiH Sulejman Tihić i premijer Federacije BiH Nermin Nikšić s predstavnicima Udruženja otpuštenih pripadnika Oružanih snaga BiH, Federalni zavod za penzijsko i invalidsko osiguranje će, temeljem odluka Vlade Federacije BiH, sutra isplatiti akontacije, stoji u saopćenju.\n← VJEKOSLAV BEVANDA NOVI PREDSJEDAVAJUĆI VIJEĆA MINISTARA BiH\nProsječna plata u FBiH za novembar iznosila 829 KM →


MyCity » Hardware -> Overklok, hlađenje i modovanje » Vest: Q6600 radi na 5.1GHz\nPoslao: 05 Avg 2008 23:00\nGrupa entuzijasta je pre nekoliko dana pokušala i uspela da obori rekord kada je u pitanju overclock-ovanje Intel Quad Core Q6600 procesora. Oni su naime specijalno dizajniran rashladnim sistemom koji je baziran na delovanju tečnog azota (tečni azot je pri normalnim uslovima na temperaturi od -196°C) da rashlade pomenuti procesor i sa njegovog osnovnog radnog takta koji iznosi 2.4GHz podignu ga na neverovatnih 5.1GHz. Postizanju rekorda su prethodile ozbiljne pripreme koje su se odnosile na izolovanje svih ostalih komponenti jer kondenzacija koja nastaje hlađenjem procesora tečnim azotom može da ih ošteti. Nakon završetka eksperimenta sve komponente su radile normalno.\nPoslao: 05 Avg 2008 23:15\nSamo da dodam da to nije svetski rekord za OC procesora ( mozda za quad-ove ne znam ) vec je za sada vazeci onaj koji je pre par dana postavio onaj tajvanac, zaboravio sam sada kako se zove. Tada je koristen E8600 ( uzorak je u pitanju izlazi pocetkom septembra ) i LN2 hladjenje, a rezultat je ovaj:\nPomalo neverovatno, ali istinito ...\nKo zeli da cita vise ima na:\nKao i na mnogim drugim sajtovima koji samo prenose vesti.\nPoslao: 06 Avg 2008 04:38\nSimke from West ::Samo da dodam da to nije svetski rekord za OC procesora ( mozda za quad-ove ne znam ) vec je za sada vazeci onaj koji je pre par dana postavio onaj tajvanac, zaboravio sam sada kako se zove. Tada je koristen E8600 ( uzorak je u pitanju izlazi pocetkom septembra ) i LN2 hladjenje, a rezultat je ovaj:\nmozda nije rekord za dual core...ali za taj quad jeste\nevo i link ka verifikaciji na cpu-z http://valid.x86-secret.com/show_oc.php?id=354343\nPoslao: 06 Avg 2008 16:22\nPoslao: 31 Maj 2009 01:17\nPoslao: 31 Maj 2009 01:45


Banjaluka: Počinje redovna sistematska vakcinacija učenika devetih razreda - BIGportal.ba\n4 Septembra, 2021 4 Septembra, 2021 042\n“Redovna sistematska vakcinacija učenika devetih razreda osnovne škole u školskoj 2021/2022 počinje 6. septembra”, saopštili su iz Doma zdravlja Banjaluka.\nPoručili su da će u narednom periodu roditelji i učenici će biti pozivani od strane timova porodične medicine kod kojih su registrovani.\n“U matičnim ambulantama porodične medicine će se obavljati pregledi uz poštovanje epidemioloških mjera. Nakon obavljenog pregleda učenici će biti upućeni na redovnu vakcinaciju u Centar za vakcinaciju „Dom zdravlja“”, objasnili su u ovoj ustanovi.\nDodali su da nalaz i mišljenje koje izdaje doktor porodične medicine vrijedi 24 časa, te da je potrebno da u tom vremenskom periodu učenik bude vakcinisan u Centru za vakcinaciju.\n“Cilj ove vakcinacije je povećanje obuhvata vakcinisane djece kroz sistematsku imunizaciju. Posebno napominjemo da je redovna vakcinacija djece od rođenja do 18. godine života značajna i u vrijeme pandemije izazvane virusom korona kako bismo izbjegli druge potencijalne epidemije koje se mogu prevenirati redovnom sistematskom vakcinacijom. Molimo roditelje da se odazovu našem pozivu i dovedu svoju djecu na vakcinaciju”, rekli su u Domu zdravlja.\nU FBiH 341 novozaražene osobe\nMerkelova upozorila na moguće dodatne sankcije Rusiji\nUkusne kiflice gotove za pola sata


Vučić i Anastasijadis: Srbija može da računa na podršku Kipra oko kosovskog pitanja\nBeta 10. maja 2018. 12:20\nPredsednik Srbije Aleksandar Vučić rekao je da u odnosima Srbije i Kipra „nema previše interesa već iskrene bliskosti“ što je kako je ocenio, retkost u medjunarodnim odnosima.\nVučić je na zajedničkoj konferenciji za novinare kazao da je Kipar jedna od članica EU koja najčvršće i najsnažnije štiti medjunarodno pravo i teritorijalni integritet Srbije.\n„U medjunarodnim odnosima uvek imate interese kao glavnu vodilju ali u našim odnosima sa Kiprom prijateljstvo je potpuno iskreno. Mi razgovaramo sa svima i trudimo se da imamo dobre odnose sa svima, ali gajimo poseban odnos prema zemljama i narodima koji su uz nas bili u najtežim trenucima naše istorije. Uveren sam da ćemo uvek moći da računamo na pravdoljubivost i podršku našeg prijatelja Nikosa koji nas perfektno razume i zato se toliko uzdamo u njegovu i podršku Kipra“, rekao je Vučić.\n„Govorio sam o dvostrukim standardima koji neretko važe za nas i neke druge, o evropskom putu Srbije za čiji smo nastavak dobili široku podršku Kipra“, rekao je predsednik Srbije.\n„Imajući u vidu postignuti napredak, nemam nikavu sumnju da je budućnost Srbije u Evropi“, kazao je on i dodao da je Kipar spreman da pomogne Beogradu i podeli iskustva stečena u procesu evropskih integracija.\nAnastasijadis je izrazio nadu da će Evropski savet u junu „izvršiti ozbiljnu evaluaciju napretka Srbije na putu ka EU i poslati Beogradu ohrabrujuću poruku“.\nPredsednik Srbije je najavio da će posetiti Kipar kao i da će tom prilikom pored Biznis foruma, biti verovatno održana i zajednička sednica vlada dve zemlje na kojoj i bilo reči o saradnji u turizmu ali i o većem učešću kiparskih gradjevinskih kompanija u infarstrukturnim projektima u Srbiji.\n„Naša trgovinska razmena mora biti veća, do sada smo imali značajna ulaganja sa Kipra u Srbiju ali očekujemo da budu još veća“, dodao je Vučić.\n„Zainteresovani smo za kompromis ali niko ne može jezikom ucena, pretnji i ultimatuma da razgovara sa nama. Mi ćemo nastaviti težak put ka EU, težak zbog poglavlja 35 koje postoji samo za Srbiju, koje nijedna druga zemlja nije imala ali se nadam da ćemo naći neko rešenje koje će biti dovoljno nezadovoljavajuće i za Beograd i za Prištinu“, rekao je predsednik Srbije.\nAnastasijadis se zahvalio Srbiji na podršci teritorijalnom integritetu Kipra i naporima da se pronadje održivo rešenje za rešavanje tog pitanja.\nGovoreći o problemu višedecenijske podele Kipra zbog turske vojne okupacije severa, Anastasijadis je rekao da je spreman da nastavi dijalog u okrilju UN, s krajnjim ciljem da se nadje konačno rešenje na osnovu evropskih tekovina.\n„Moramo da nadjemo konačno rešenje koje neće odmoći dvema nacijama koje žive na Kipru, da se ne bi stvorile prepreke i nepoverenje“, kazao je on.


Presek stanja u vezi sa koronavirusom u Srbiji, popuštaju se mere – Krstarica\nPresek stanja u vezi sa koronavirusom u Srbiji, popuštaju se mere\nM. P. 28. aprila 2020. 15:17\nU poslednjih 24 sata u Srbiji su registrovana 222 nova slučaja Kovida 19, ukupno 8.497, preminulo je još sest osoba, ukupno 168 preminulih, a izlečeno je 1.260 pacijaneta, saopštila je zamenica direktora Insituta „Batut“ Darija Kisić Tepavčević.\nDo sada je izlečeno 1.260 osoba, rekla je Kisić Tepavčević.\nDr Branislav Tiodorović najavio je odluku Kriznog štaba o popuštanju mera u Srbiji.\n„Prema odluci Kriznog štaba mere zaštite protiv kovid 19 se ublažavaju, Već od danas parkovi i šetališta mogu biti otvoreni, oni koji koriste tu pogodnost moraju održavati propisano rastojanje. Takođe od danas, treninzi na otvorenom se dozvoljavaju sa potpunim poštovanjem utvrđenih preporuka“, rekao je Tiodorivić.\nOn je dodao da će od 4. maja gradski prevoz u Novom Sadu i Kragujevcu kreće sa radom, dok u Beogradu i Nišu od 8. maju, ali bez uključivanja klima uređaja.\n„Od 4. maja uz korišćenje svih mera železnički i međumesni prevoz može da se odvija, ali takođe uz poštovanje svih mera. Istog dana počinju da rade kafići i restorani, to je moguće u baštama uz korištenje distanci, dok to sve treba primeniti i u zatvorenom“, rekao je on.\nTiodorović je rekao da od 8. maja sa radom mogu početi i tržni centri.\n„Od 11. maja iz potrebe da privreda krene, ali i uz druge potrebe, počeće da rade vrtići i produženi boravak u školama“, rekao je on.\nTiodorović je najavio i da će od 18. maja biti omogućen i avio prevoz.


Vreme 781 - Institut Torlak: Borba za za opstanak\nInstitut Torlak >\nTorlak danas plaća cenu višegodišnje izolacije Srbije, besramno rabljenje Instituta u miloševićevsko-julovsko vreme, od zloupotrebe njegovog imena, proizvodnje, do novca koji se iz Torlaka i zdravstvene kase Srbije odlivao u privatne džepove ili partijske kase tadašnjeg režima\nRanko Dakić i vakcina iz Torlaka\nU 75. godini postojanja (osnovan 1930. godine), naš prestižni Institut za imunologiju i virusologiju Torlak nije imao sreće. Umesto ubiranja lovorika, u centru pažnje javnosti našao se zbog nekvalitetnih vakcina protiv gripa. Tačnije, 20.000 doza vakcine proizvedenih na Torlaku nije dobilo pozitivan atest Nacionalne agencije za lekove. Prošlonedeljna negativna ocena usledila je posle konsultovanja referentnih laboratorija u Nemačkoj i Velikoj Britaniji.\nKao proizvođač pre svega vakcina protiv difterije, tetanusa, dečje paralize, malih boginja, velikog kašlja koje spadaju u program obavezne vakcinacije dece, Torlak je strateška nacionalna ustanova Srbije i jedna od deset ustanova ove vrste u svetu.\nZAOSTAVŠTINA: Aktuelna sitacija u Torlaku, nažalost, ne prati nekadašnji imidž jednog od glavnih izvoznika polio vakcine u svet, niti stvarni značaj ove institucije. Torlak danas plaća cenu višegodišnje izolacije Srbije, besramno rabljenje Instituta u miloševićevsko-julovsko vreme, od zloupotrebe njegovog imena, proizvodnje, ali i novca koji se iz Torlaka odlivao u privatne džepove ili partijske kase tadašnjeg režima. Nikada do detalja nije istraženo ili bar nije obelodanjeno da li su u Indiju, Pakistan, Meksiko u vreme sankcija uz vakcine "šlepovani" oružje i knjige predsednice JUL-a Mirjane Marković. Nije rasvetljen ni slučaj ukradene torlačke hladnjače sredinom 2000. godine i njena eventualna veza sa transportom tela ubijenih kosovskih Albanaca. Jedina žrtva lopovluka bio je vozač Instituta, Albanac, koji je po naređenju pretpostavljenih hladnjaču umesto u krugu Torlaka te večeri parkirao ispred svog stana. Tadašnji direktor Torlaka, funkcioner JUL-a, a pre toga i prvi čovek Fonda za zdravstvo Tomislav Janković (posle oktobarskih promena smenjen sa funkcije direktora Torlaka tek posle više od godine), ovih dana je nepravosnažno osuđen na pet godina zatvora zbog zloupotrebe službenog položaja, lopovluka u Fondu u čuvenoj aferi "citostatici", u kojoj je zajedno sa tadašnjim direktorom Instituta za onkologiju profesorom dr Nikolom Mitrovićem i pomagačima iz raznih firmi oštetio Fond za 256.000 maraka. U obrazoloženju presude, za sve urađeno na Tolaku, Jankoviću se stavlja na dušu samo to da je kao direktor ovog Instituta na račun JUL-a uplatio 500.000 dinara i, pride, više od 693.000 Komitetu Univerzitetske levice.\nJanković se takođe tereti da je zajedno sa izvesnim direktorom preduzeća Alfa 23 Milovanom Đurovićem, a opet na štetu zdravstvenog fonda kasu JUL-a "podržao" sa dodatnih 2.736.000 dinara. U vreme bivšeg režima, iz Torlaka je samo izvlačen novac, a ništa nije ulagano u opremu i osavremenjavanje proizvodnje.\nČEKANJE: I novim zdravstvenim vlastima trebalo je gotovo pet godina da se sete šta je Torlak, da je kao strateška ustanova važan za Srbiju, da bi kao dobar izvoznik mogao kao nekad donositi prihod državi. Samo u obnovu pogona za proizvodnju vakcine protiv gripa, u čemu Torlak ima četrdesetogodišnje iskustvo, biće uloženo milion evra.\n"Višegodišnja spoljna izolacija Srbije i nebriga države za razvoj Torlaka učinile su svoje. Pre pet godina vratili smo se u Svetsku zdravstvenu orgnizaciju (SZO). Počeli su da nas pozivaju na sastanke. Imamo kontakte i razmenjujemo informacije. Ne mogu, međutim, reći da imamo naklonost koju smo ranije uživali u svetu. Mesta proizvođača vakcina su u međuvremnu popunjena. Promenila su se i pravila. SZO je za polio vakcinu, na primer,\nuveo sertifikate koje od 24 imaju samo četiri proizvođača. Zahvaljujući kvalitetnoj vakcini, Torlak tretiraju kao petog potencijalnog proizvođača. Teško ide sa izvozom. Još se uhodavamo i pokušavamo da vratimo stara tržišta. Izvozili smo, na primer, vakcinu i u srpski entitet u BiH. Mnogo su voleli torlačku vakcinu i bila im je najkvalitetnija dok je bila džabe. Sada, kad je kupuju, mnogo je kvalitetnija vakcina od drugih proizvođača. Postoje još ljudi i države koje veruju Torlaku. Sredinom novembra pobedili smo na tenderu u Turskoj u koju ćemo 2006. godine izvesti 12 miliona doza polio vakcine", kaže za "Vreme" direktor Instituta Torlak dr Ranko Dakić. Posle pauze od tridesetak godina, izborom Dakića, Torlak je dobio direktora iz sopstvenih redova.\nREVITALIZACIJA: I u državi su revitalizacija i budućnost Torlaka na čekanju. Čekaju se investicije, potpisivanje dogovora, početak radova na rekonstrukciji objekata, kupovina nove mašine za centrifugu neophodne za kvalitetniju proizvodnju vakcine protiv gripa. Preko Evropske investicione banke i Evropske agencije za rekonstrukciju u zdravstvo Srbije biće uloženo tri miliona evra. Sredstva su namenjena za obnovu 20 bolnica i Torlaka. I dok se u bolnicama radovi privode kraju, Torlak se stalno nalazi pred potpisivanjem nekih ugovora. Ove nedelje bi trebalo da se potpiše ugovor o rekonstrukciji pogona za polio vakcinu. Radovi bi, prema ugovoru, trebalo da budu završeni za 11 meseci. Podsećanja radi, u vreme direktorovanja T. Jankovića, uz veliku pompu i TV kamere javnosti je saopšteno da je rekonstruisan i osavremenjen pogon za polio vakcinu. S obzirom na potrebu ponovne rekonstrukcije, posao ili nije urađen kako treba ili je samo bio pokriće za novac koji je otišao na drugu stranu. Uzgred budi rečeno, u javnosti je pre nekoliko meseci Janković pominjan i kao mogući budući vlasnik Torlaka. Navodno je spremio i elaborat o privatizaciji i uputio ga Ministarstvu zdravlja Vlade Srbije. U nedavnom intervjuu "Vremenu", ministar zdravlja Tomica Milosavljević je demantovao ovu informaciju, kao i mogućnost da Torlak bude privatizovan.\nOdlaganje početka radova na osavremenjavanju proizvodnje polio vakcine kao strateškog proizvoda Torlaka unosi dodatnu sumnju da neko nešto smera sa Torlakom i da bi se eventualna privatizacija pogona za proizvodnje vakcine protiv gripa mogla proširiti i na ostale pogone za strateške vakcine.\nDr Dakić kaže da svrha investicije u Institut nije da "ostanemo snadbevači Srbije sa 600.000 do 700.000 doza godišnje. Kapacitet godišnje proizvodnje definisan je na sto miliona doza kao što je to bilo i ranije. Osavremenjavanjem proizvodnje, mogli bismo postati ponovo konkurenti na međunarodnim tenderima. Rekonstrukcija je i put za dobijanje sertifikata, ali i garancija da će Torlak ostati nacionalna institucija."\nUz pomoć Evropske agencije za rekonstrukciju napravjlen je kompletan plan revitalizacije Torlaka do 2010. godine. Još je neizvesno da li će država moći da podrži novi kredit Evropske investicione banke, koji je nepohodan da bi Torlak parirao svetskim kućama ove vrste.\nPRIVATIZACIJA: Uz opasku da još ne postoji dovoljno jaka svest o značaju ove institucije, direktor Torlaka potvrđuje da se država, tačnije resorno ministarstvo, na pravi način zainteresovala za Torlak tek sredinom ove godine: "Protekle četiri godine više od 300 zaposlenih ulagalo je maksimalan napor da sačuva Institut, da obnovi stare poslovne veze, da privoli velike kompanije da sarađuju sa Torlakom u proizvodnji i programima. Smatram da Torlak ne bi smeo biti tranzicijska greška ili ustanova za prodaju. Ne bismo smeli ponoviti glupost koju su napravile pojedine zemlje u tranziciji prodajući svoje nacionalne proizvođače vakcina. Sada imaju problem kako da budžetski pokriju skupe vakcine. Da ne govorim o tome da ovakve ustanove donose prihod i sebi i državi. Još je važnije kako obezbediti da u strateškim stvarima ne zavisite od drugih ili od njihove volje da vas stave na spisak kupaca bez obzira na to što imate novac", kaže Dakić.\nZasad ne postoji bojazan da će Srbija ostati bez obaveznih vakcina. Prvi čovek Torlaka tvrdi da se one proizvode u "kontinuitetu i u potrebnim količinima. Vakcina BSŽ-a, na primer, ne prestaje da se proizvodi u malim serijama. Postoje zalihe komponenata i ide se na kombinovanje. To važi i za polio i ostale strateške vakcine." Ona protiv virusa gripa sačekaće bolje vreme. Prema ambicioznim planovima i u saradnji sa strateškim partnerom (najozbiljniji "Aventis Pasteur"),Torlak bi trebalo da postane glavni prizvođač ove vakcine u regionu. Za početak, čeka se čvrsto obećanje ministra zdravlja o hitnoj kupovini mašine za centrifugu vredne 250.000 evra. Neispravna vakcina u prošloj godini koštala je Torlak 10,2 miliona dinara, a državu dodatnog novca za uvoz 250.000 doza vakcina od kojih je oko 30.000 propalo, jer stanovništvo nije kao ove godine, pred opasnošću od ptičjeg gripa, pokazivalo interesovanje da se vakciniše.\nRanko Dakić: "Odbacivanje 20.000 doza celovirusne vakcine protiv gripa jeste razlog da našom dodatnom unutrašnjom kontrolom preispitamo šta se dogodilo. Tačno je da imamo zastarelu opremu, ali sve naše kontrole su pokazale da je vakcina u redu. Nismo žurili. Radili smo ustaljenim tempom i zbog toga moramo utvrditi da li nešto nije u redu sa standardima ili postoji sistemska greška u testu provere. Torlak ovu vakcinu proizvodi više od 40 godina, što je još veći razlog da utvrdimo šta se dogodilo.\nSve priče o tome da je u domove zdravlja iz Torlaka pušteno nešto što je neispravno besmislene su. Bez sertifikata o kvalitetu Nacionalne agencije za lekove ništa iz naših magacina ne može izaći u promet. Jednostavno, za to ne postoji mogućnost. Ne mogu se Torlak, Galenika, Hemofarm ili Zdravlje, na primer, porediti sa prčvarnicama i kriminalnim radionicama koje puštaju falsifikovane serume kao što je bio onaj protiv tetanusa.\nNe postoji mehanizam za podvaljivanje, proizvod mora da prati sertifikat o kvalitetu. Svaka serija koja izlazi sa Torlaka prolazi nacionalnu kontrolu, kopija sertifikata šalje se u Institut za zaštitu zdravlja, prema čijim planovima se vakcina potom šalje u domove zdravlja."\n"Iako nismo baš konkurentni zbog niskih cena naših proizvoda niti pogodno tlo za brzu zaradu, i mi osećamo povremeno pritisak uvozničkog lobija. Čak smo imali slučajeve na terenu da lekari govore roditeljima "idite u apoteku i kupite vakcinu, nemojte onu toksičnu Torlakovu da dajete deci". To nije fer jer su njihova deca dobila vakcinu sa Torlaka. Pored naše kontrole postoji državna kontrola, koja radi svoj posao i neće dozvoliti da se pusti otrov u zdravstvene ustanove. Mi se borimo da budemo u funkciji jednog zdravstvenog sistema, ova država je imala jedan od najkvalitetnijih imunizacionih programa sa visokim obuhvatom vakcinacije. Nekontrolisanim ulaskom različitih stranih vakcina mi polako rušimo svoj imunizacioni program a s tim i kuću koja proizvodi vakcine", kaže direktor Torlaka.\nIskustva sa dosijeima >\nOrganizovani kriminal na Balkanu - Ilegalna trgovina oružjem (14/3) >


Ko zagovara srpski Majdan? – Zvornik Danas\nNaslovna/VIJESTI/Kolumne/Ko zagovara srpski Majdan?\nKo zagovara srpski Majdan?\nDjelovanjem kroz Kancelariju visokog predstavnika (OHR), ali i posredstvom svojih diplomatskih predstavništava, inostrani centri moći u BiH, u saradnji s lokalnim službama bezbjednosti, sprovode širok spektar aktivnosti sa ciljem uklanjanja legitimno izabranih predstavnika aktuelne vlasti\nPiše: Nataša JOVANOVIĆ (Pečat)\nOsme opšte izbore u Bosni i Hercegovini, na kojima će biti birani i članovi Predsedništva BiH, poslanici za Predstavnički dom Parlamentarne skupštine BiH, predsjednik Republike Srpske, kao i poslanici za Narodnu skupštinu Republike Srpske, mnogi čekaju sa zluradom nadom da bi mogli predstavljati tačku preokreta. Iako se pred svake izbore u BiH u javnosti plasira teza da su sudbonosni, predstojeći opšti izbori 7. oktobra 2018. godine za srpski narod u BiH bi to zaista, možda i prvi put, mogli biti.\nZa vladajuće strukture u Republici Srpskoj pobjeda na izborima predstavlja nastavak borbe za očuvanje integriteta i suvereniteta zemlje natopljene krvlju više hiljada srpskih junaka tokom oružanih sukoba na prostoru bivše SFRJ. Milorad Dodik, predsjednik Republike Srpske i Saveza nezavisnih socijaldemokrata (SNSD), koji u proteklih osam godina vrši funkciju predsjednika RS, konačno se kandidovao za poziciju srpskog člana Predsjedništva BiH. Zbog njegovih aktivnosti na planu povećanja uticaja Republike Srpske u okviru BiH, povećanja privredne, ekonomske i intelektualne saradnje s Republikom Srbijom i Ruskom Federacijom, kao i jasno formulisanih aspiracija za osamostaljenje Republike Srpske u narednom periodu, Dodik se konstantno nalazi na udaru uticajnih zapadnih zemalja. Riječ je o zemljama koje jednostavno ne žele da priznaju sopstveni poraz na Balkanu, s obzirom na to da su svojim djelovanjem 1990-ih stvorili, po ocjenama mnogih, „neodrživu državu“. Zbog toga inostrani centri moći u BiH, djelovanjem kroz Kancelariju visokog predstavnika (OHR), ali i posredstvom svojih diplomatskih predstavništava u pomenutoj državi, u saradnji s lokalnim službama bezbjednosti, sprovode širok spektar aktivnosti sa ciljem uklanjanja legitimno izabranih predstavnika aktuelne vlasti. Cilj je očigledan – stavljanje pod kontrolu ostalih srpskih političkih faktora u BiH, radi uspostavljanja čvrstog unitarističkog uređenja u toj državi čije rukovodstvo već kontrolišu. Zbog toga će Dodikov rezultat, kao i rezultat SNSD-a na predstojećim izborima u BiH, umnogome odrediti dalju dinamiku i sudbinu političke borbe za ostvarenje nacionalnih interesa srpskog naroda u BiH.\nS druge strane, opozicione političke strukture u Republici Srpskoj ujedinjene su u koaliciju pod nazivom „Savez za pobjedu“, čiju okosnicu čine Srpska demokratska stranka (SDS), Partija demokratskog progresa (PDP) i Narodni demokratski pokret (NDP). Za njih izbori predstavljaju prije svega priliku za dolazak na vlast nakon višegodišnje apstinencije, pri čemu će u slučaju pobjede na izborima u Republici Srpskoj, kao i dolaska na pozicije u organima izvršne vlasti BiH, prevashodno zastupati prozapadne interese poput ulaska BiH u NATO i uvođenja sankcija Ruskoj Federaciji. U slučaju da ne dođu na vlast, PDP i NDP će u narednom periodu nestati s političke scene u Republici Srpskoj, dok će SDS, čiji je prvi čovjek Vukota Govedarica kandidat za predsjednika Republike Srpske, nakon izbora sigurno ostati bez vođe, bar na neko vrijeme.\nGovedarica naime nije lider čije pojavljivanje u javnosti može izazvati euforiju u narodu i koji bi svojom harizmom mogao okupiti više od 5.000 ljudi na mitingu, ali zato nesumnjivo jeste figura koja će iskoristiti svaku situaciju kako bi sakupila koju šačicu glasova više u svoju korist. Tome ide u prilog i njegovo nedavno pojavljivanje na skupu u Banjaluci pod nazivom „Pravda za Davida“. Taj skup građana iz mjeseca u mjesec poziva na rušenje legalno izabranih predstavnika vlasti u Republici Srpskoj i izaziva nerede na ulicama Banjaluke, te poprima oblike tzv. obojenih revolucija. Istovremeno na skupovima se promovisala upotreba narkotika među mladima. Indikativno je da su baš sa ovog skupa 11. septembra Govedarica i ostali lideri „Saveza za pobjedu“ pozdravili prisutne s visoko podignutim pesnicama kojima pozivaju na revoluciju. Petooktobarsku?\nČinjenica da je Dodik na vlast došao na tenkovima SFOR-a ne daje za pravo njegovim oponentima. Ovaj čovjek je na vrijeme shvatio da saradnja sa Zapadom ne doprinosi samostalnosti Republike Srpske, te im je okrenuo leđa i, uprkos brojnim blokadama iz Sarajeva, uspio da očuva mir, stabilnost i ekonomski napredak RS. Zapad se potom okrenuo SDS-u i Govedarici, koji u svojoj stranci ima mnogo onih koji su za vrijeme rata, ali i nakon njega, pretrpjeli golgotu od tog istog Zapada, te mu sigurno neće oprostiti njegove prekookeanske izlete. Kada je trebalo da postane pripadnik Vojske Republike Srpske, Govedarica je u kamionu s brašnom pobjegao u Srbiju, a kada je Srbija 1999. bila bombardovana, pobjegao je u Republiku Srpsku.\nizbori 2018 majdan pečat pravda za davida\nLavrov počeo posjetu BiH sastankom sa članovima Predsjedništva


Početak/Društvo/Poveži žene – podeli znanje\nPetar Veljkovic13. decembra 2020.\nPočinje projekat o ženskom preduzetništvu ,,Poveži žene – podeli znanje“. Projekat sprovodi Deli – prostor za kreativno delovanje u partnerstvu sa udruženjem Poveži žene.\nInicijativa je deo šireg projekta ,,Platforma za odgovorno upravljanje javnim finansijama“ koji sprovodi Program Ujedinjenih nacija za razvoj (UNDP), a finansira Vlada Švedske.\n‘’Prema podacima Evropske unije nezaposlenost mladih uzrasta od 15-30 godina je 33,27 odsto, a od tog broja 53 odsto su žene. Najčešći razlog zbog kojih mlade žene ne planiraju da se bave sopstvenim biznisom su nedostatak početnog kapitala, znanja i veština u vođenju posla, visok rizik, neizvesnost uspeha i zarade, nepovoljan ambijent i diskriminacija’’, kažu pokretači projekta.\nGlavni cilj projekta ,,Poveži žene – podeli znanje” je iskustveno i znanstevno osnažiti žene i devojčice u gradu Nišu. Takođe, doprineti ublažavanju svih oblika diskriminacije kroz direktno uključivanje žena u preduzetničke vode.\n‘’Projekat se sastoji iz četiri etape. Prva etapa su motivaciona predavanja – edukacije iz oblasti kreativnih industrija. Teme predavanja su žensko preduzetništvo, platforme za rad na daljinu, ljudski resursi, timski rad, finansijski menadžment. Dakle, sve ono što podrazumeva put od ideje do realizacije. Druga etapa su tople ženske priče u okviru kojih ćemo predstaviti pet uspešnih preduzetnica koje se bave mikro biznisima. Treća etapa je Hackathon – Žene rešavaju problem!’’, objašnjavaju u Deli-ju.\nPet timova od po pet devojaka rešavaće problem koji im projektni tim postavi kao zadatak. Na samom kraju projekta za najuspešnije i najzainteresovanije žene koje su svojim učešćem doprinele projektu organizovaćemo posetu jednoj uspešnoj niškoj kompaniji.\n‘’Projekat otvaramo predavanjem na temu ženskog preduzetništva i motivacije uopšte i ono će biti održano tokom decembra meseca. Zbog situacije sa COVID 19 predavanje će se održati onlajn’’- dodaju organizatori.\nOni pozivaju sve zainteresovane da prate sajt i društvene mreže Deli prostora i udruženja Poveži žene gde mogu pročitati više detalja o projektu i informisati se o datumima i satnici svih predstojećih aktivnosti.\nDeli prostor Poveži žene projekat


RTCG - Radio Televizija Crne Gore - Nacionalni javni servis :: Ekonomija :: Počela isplata materijalnih davanja\n16. 06. 2021. 09:28 >> 09:28 0\nU Crnoj Gori jutros je počela isplata materijalnih davanja za maj, za šta je Ministarstvo finansija i socijalnog staranja obezbijedilo 6,972 miliona eura.\nIz Ministarstva finansija saopšteno je da je za korisnike materijalnog obezbjeđenja izdvojeno 803,673 hiljade eura, a dodatka za djecu izdvojeno 367,705 hiljada eura.\nZa pravo na dodatak za njegu i pomoć izdvojeno je 1,556 miliona eura, a za pravo na ličnu invalidninu 564,833 hiljade.\nZa naknadu roditelju ili staratelju lica koje je korisnik lične invalidnine izdvojeno je blizu 508 hiljada eura.\nZa smještaj štićenika u ustanovama socijalne i dječje zaštite obezbijeđeno je 174,462 hiljade eura, a za smještaj u ustanovama van Crne Gore izdvojeno 17,055 hiljada eura, za korisnike porodičnog smještaja, porodičnog smještaja-hraniteljstva 129,934 hiljade eura.\n"Za korisnike refundacije naknade za porodiljsko odnosno roditeljsko odsustvo izdvojeno je 1,563 miliona eura", kazali su iz Ministarstva.\nZa povlastice na putovanje lica sa invaliditetom i troškove prevoza djece i mladih sa POP, izdvojeno je 253,506 hiljada eura.\n"Za troškove sahrane korisnicima materijalnog obezbjeđenja izdvojeno je 20,154 hiljada eura. Za korisnike materijalnog obezbjeđenja boraca i ličnu i porodičnu invalidninu izdvojeno je 409,509 hiljada eura", navode iz Ministarstva.\nSocijalne naknade Materijalna davanja\nU godini krize 155 porodica ostalo bez socijale


U Portugalu i Francuskoj i dalje traju požari\nU Portugalu je najteže u centralnim regionima\nSkoro 2.000 vatrogasaca i danas učestvuje u gašenju šest velikih požara širom zemlje.\nSituacija je i dalje najteža u centralnim regionima, naročito u okolini Serte, oko 200 kilometara sjeveroistočno od Lisabona. U ovoj oblasti vatra bukti već pet dana, prenio je AP.\nU gašenju vatre učestvuju četiri specijalna aviona iz Španije, kao i jedan iz Maroka. Zvaničnici navode da je 37 ljudi zadobilo lakše povrede u prethodnim danima.\nVlasti Francuske saopštile su da će uskoro dovesti pod kontrolu jedan od najvećih šumskih požara u ovoj zemlji, u regionu Var, gdje je evakuisano 12.000 ljudi.\nJutros je u ovoj oblasti oslabio vjetar, pa se lokalno stanovništvo umirilo.\nVlasti u susjednom regionu Artiž očekuju da će se vatra tokom dana rasplamsati jer će se vjetar, prema prognozi, ponovo pojačati.


Zapad treba da se zamisli nad tim kako je izgubio Rusiju\nBritanski ministar spoljnih poslova Boris Džonson priznao je da je krivica za pogoršanje odnosa sa Moskvom delimično i na samim zapadnim zemljama. Političar je pozvao međunarodnu zajednicu da...\n"100 milijardi evra da napustimo EU? Mnogo!"\nPremijerka Britanije pokušala da održi govor...\nTereza Mej obratila se danas članovima svoje stranke na partijskoj konferenciji u Mančesteru, ali ni ona ni konzervativci govor neće pamtiti po onom što je rečeno.\nOvako je izgledao susret Dačića i Trampa\nPrvi potpredsednik Vlade Srbije i ministar spoljnih poslova Ivica Dačić učestvuje u Njujorku na sastanku o reformi UN, kojim predsedava Donald Tramp.\nDžonson: Britanija će biti velika i bez Evropske unije\nBoris Džonson "odbrusio" EU: Nećemo vaš račun!\nBritanski ministar spoljnih poslova Boris Džonson ne priznaje račun koji je EU ispostavila Velikoj Britaniji nakon izalska iz EU, takozvanog Bregzita.


EVO KO GURA SRBIJU U EU... Šta se krije iza podrške ove četiri države? | Vestinet.rs\nPočetna POGLEDI\tEVO KO GURA SRBIJU U EU… Šta se krije iza podrške ove četiri države?\n– Mi čak i sa Višegradskom četvorkom, nemamo dovoljno lobističke moći da poguramo proširenje.\nU Zapadnoj Evropi ne postoji stvarni ekonomski interes za dalje proširenje i paralelno s tim, na Balkanu se razvija takozvani umor od proširenja – rekao je Ištvan Šent-Ivani bivši državni sekretar u mađarskom ministarstvu spoljnih poslova i bivši mađarski ambasador u Sloveniji, preneo je ovaj portal.\n– Prema mom mišljenju, Markon će uspeti da progura to da nisu svi jednaki, tih 6 inicijalnih tvoraca sa jedna, a Bugarska, Rumunija, Hrvatska sa druge strane.\nNemoguće je da budu isti i da poštuju iste zakone – kaže predsednik Evropskog pokreta u Srbiji.\nU poslednje vreme najglasnija zagovornica proširenja Evropske unije je Mađarska.\nJedina država koja se graniči sa Balkanom i deli zajedničku istoriju sa zemljama koje su nekada bile deo austrougarske imperije.\n– Proširenje bi nesumnjivo bio najbolji odgovor na rastuće tenzije u regionu.\nMi u komšiluku znamo tačno koliko je mir i stabilnost u regionu važna – rekao je on i dodao da bi samo kredibilna strategija proširenja mogla da zaustavi migracije kroz Zapadni Balkan.\nOdnosi Poljske sa Balkanom dospeli su u fokus u julu kada je poljski grad Poznanj bio domaćin poslednjeg samita o Zapadnom Balkanu.\nOdržan je u okviru takozvanog Berlinskog procesa, pokrenutog 2014. godine kako bi se podržalo pridruživanje Balkana EU.\n– Bez pune integracije Balkana, sa njihovim lepim tradicijama i kulturnim mešavinama, Evropa neće početi da potpuno diše – rekao je poljski predsednik Andržej Duda tokom samita.


McDonald’s zatvara 169 prodajnih mjesta u Indiji – The PRESTIGE\nMcDonald’s zatvara 169 prodajnih mjesta u Indiji\nMcDonald’s India je najavio da će zatvoriti 169 prodajnih mjesta u sjevernoj i istočnoj Indiji, nakon što je američki lanac restorana brze hrane odlučio raskinuti franšizni ugovor s indijskim partnerom\nIz McDonald’sa kažu da je njihov partner Connaught Plaza Restaurants prekršio uslove franšiznog ugovora, uključujući i otkazivanje plaćanja autorskih naknada.\nConnaught Plaza Restaurants, koji posluje sa 169 McDonald’sovih prodajnih mjesta u Indiji, u utorak je objavio da razmatra mogućnost pravne borbe. Ista firma je u junu morala zatvoriti 43 McDonald’sa u glavnom indijskom gradu New Delhiju, nakon što nije uspjela obnoviti dozvole.\nMcDonald’s je naglasio da će njegovi indijski partneri morati da “prestanu koristiti ime McDonald’s, zaštitni znak, dizajn, brendiranje, operativnu i marketinšku praksu i politiku“ u roku 15 dana od dana obavještenja o prekidu saradnje.\nOdluka da zatvori više od trećine od 430 McDonald’sovih restorana u Indiji dovodi do novog izazova za kompaniju, narušavajući njeno poslovanje u drugoj najnaseljenijoj zemlji svijeta.\nIz McDonald’sa su rekli da su u potrazi za novim partnerom u sjevernoj Indiji, dok na jugu i zapadu zemlje sarađuju sa drugom kompanijom.


Gradnja na području Makiškog polja van prve i druge zone vodoizvorišta| Grad Beograd\nGradnja na području Makiškog polja van prve i druge zone vodoizvorišta\nGlavni urbanista Marko Stojčić pojasnio je danas da je područje Makiškog polja još 1974. godine planirano za urbanizaciju tadašnjim Generalnim urbanističkim planom, a da je 2009. godine doneta odluka o izradi plana generalne regulacije, koji je usvojen 2015. i kojim je predviđena gradnja. Institut „Jaroslav Černi” izradio je studiju kojom je pokazao kako stoje stvari sa vodosnabdevanjem na čitavoj ovoj teritoriji i svi treba da znaju da je gradnja predviđena van prve i druge zone vodoizvorišta, naveo je Stojčić.\n– Političko interesovanje za urbanističke planove tema je broj jedan, jer pojedini građani imaju lični interes. S druge strane, nevladine organizacije imaju stvarni interes da pomognu, dok postoje i pojedinci koji zloupotrebljavaju i jedne i druge. Nikom ne bi palo na pamet da ugrozi vodoizvorišta ili dovede u situaciju da se nešto zakomplikuje sa snabdevanjem Beograda vodom za piće. Naprotiv, traži se teritorija za proširenje prve i druge zone vodoizvorišta.Nedavno smo doneli odluku da to bude Ratno ostrvo, jer je potpuno neurbanizovano i tako će i ostati – istakao je Stojčić za televiziju K1.\nMarko Stojčić je podsetio i da je u utorak bila zakazana javna sednica, za koju su pristigle 64 primedbe, što je, kako je ocenio, mali broj za tako velik prostor. Ljudima koji se bave urbanizmom to je pokazatelj da je plan dobar, jer za mnogo manje lokacije pristiže i po 300, 400 primedbi, naveo je Stojčić.\n– Građani Beograda koji su vlasnici parcela više su nego zadovoljni, jer čekaju skoro pola veka da se to desi. Reč je o hiljadama ljudi i isto tolikom broju parcela. Polovina primedbi bila je upravo od vlasnika parcela koji su kao investitori želeli da zidaju više, da ulica bude i s jedne i s druge strane, da im parcela ima veću vrednost i slično. Drugu polovinu primedbi podnele su upravo politički motivisane nevladine organizacije i stranke. Zbog pandemije kovida, Komisija za planove donela je odluku da po jednoj podnetoj primedbi može da prisustvuje jedan građanin, a problem je nastao jer su politički motivisane nevladine organizacije i stranke želele da na javnoj sednici bude po sto ili dve stotine građana. To je bilo nemoguće zbog epidemioloških mera, tako da je njihova namera zapravo bila da se sednica ne održi. Tu nema reči o uskraćivanju prava na javni postupak, jer je u pitanju politički proces kojim se obesmišljava ono što radimo – naglasio je Stojčić.\nGlavni urbanista ukazao je na značaj urbanizacije ovog dela Makiškog polja, jer tu ima i nelegalnih objekata koji ispuštaju kanalizaciju u to tlo.\n– Planovi u Beogradu prave se za sve građane, za ekonomski prosperitet i bolju funkcionalnost. Zato je važno da ne bude zloupotreba. Svako od nas treba da uradi sve što je u njegovoj moći da Beograd bude jedan od najlepše uređenih gradova, barem na Balkanu – zaključio je Stojčić.


Poznata manekenka Sofija Milošević i atraktivna pevačica Milica Pavlović pojavile su se sinoć na reviji Biljane Tipsarević u Beogradu, a svojim izgledom ostavile su sve bez daha.\nObe su se odlučile za veoma provokativna izdanja, a odevne kombinacije su im istakle noge i grudi, što je "raspametilo" muškarce koji su se našli na licu mesta.\nMilica Pavlović se odlučila za zelenu toaletu, dok je Sofija Milošević ponela usku haljinu pink boje, a evidentno je da obe izgledaju nikad bolje.\nMilica Pavlović i Sofija Milošević\nSrpska modna ikona Biljana Tipsarević i Lenor napravili fuziju mode i mirisa\nSrpska glumica i njen MODNI BLAM: Gornji deo fotografije vrišti: "NE, NIKAKO!"\nMeđu najpopularnijim muzičkim imenima devedesetih godina svakako je nekadašnja pop-duo grupa "Mars Venus". Duo su činili Duško Tintor i pevačica Vanja Pavlović, a zajedno su izdali pet studijskih albuma.


-Ako Amerika povuče potez, bombardovaćemo Izrael i Dubai- | Infomedia Balkan\nSvijet | 08.Jan.2020 - 12:03 h\n-Ako Amerika povuče potez, bombardovaćemo Izrael i Dubai-\n"Amerika će uzvratiti ako Teheran pređe crvenu liniju"\nAmerički ambasador u Berlinu Ričard Grenel izjavio je da predsednik SAD ne želi rat sa Iranom već diplomatsko rešenje.\nGrenel je upozorio da će Vašington uzvratiti ako Teheran pređe crvenu liniju, a to je eventualna pogibija američkog ili savezničkog vojnika.\n"Predsednik SAD Donald Tramp ne želi rat. SAD čine sve da bi to sprečile. Radimo sve da zaštitimo naše snage i diplomate. Tramp bi želeo da razgovara i da se sve diplomatski završi, ali to zavisi od Iranaca", rekao je Grenel za nemački "Bild".\nIpak, on je jasno upozorio Irak da Tramp ne ostavlja sumnju da će SAD uzvratiti ako Teheran "pređe crvenu liniju", a linija bi bila pređena ako bi poginuo američki ili savezničkii vojnik.\n"Neće nas iznenaditi. Pre nekoliko nedelja smo počeli da se pripremamo. Ali predsednik Tramp je izabrao da zaustavi ovaj rat. Zzelimo da vratimo naše vojnike kući. Više ne želimo ove konflite", rekao je Grenel, koji važi za bliskog saradnika američkog predsednika.\nFinci znali da će Iran napasti baze\nFinska vojska saopštila je da je unapred dobila upozorenje da će se dogoditi iranski raketni napad na baze sa američkim vojnicima u Iraku.\nFinska vojska nije iznela detalje o tome, javio je finski list Ilta-Sanomat, prenosi AP.\nFinski vojnici u bazi Irbil koja je bila meta napada bili su zaštićeni u skloništu i nisu povređeni.\nPljušte osude Irana, aviokompanije ga zaobilaze, ali ne povlače svi vojsku iz Iraka\n"Upotreba oružja mora da prestane sada, da bi se pružio prostor za dijalog", rekla je predsednica Evropske komisije Ursula fon der Lajen.\nTakođe je navela da EU "neće štedeti napore" u pokušajima da održi živim nuklearni sporazum sa Iranom, prenosi AP.\n"Najnoviji raketni napad na vazdušne baze u Iraku koje koriste SAD i koalicione snage, među kojima i Evropljani, još jedan je primer eskalacije i povećanja konfrontacije. Ni u čijem interesu nije da se spirla nasilja zahukta", rekao je Borel.\nOn je pozvao iranskog ministra spoljnih poslova Džavada Zarifa u Brisel gde će šefovi diplomatija zemalja EU organizovati specijalni sastanak povodom aktuelne krize u petak.\nNemačka je osudila iranske raketne napade na dve baze u Iraku koje koriste američke snage, koje je ministarka odbrane Anegret Kramp-Karenbauer nazvala agresijom.\nNemačka vlada osuđuje ovu "agresiju na najoštriji mogući način".\nKramp-Karenbauer je za ARD rekla da je sada "posebno na Irancima da ne podstiču dalju eskalaciju".\nKako prenosi AP, niko od američkih vojnika u Iraku nije povređen.\nJoš nekoliko zemalja je objavilo da njihove snage u Iraku nisu povređene, među kojima Francuska, Poljska, Danska i Finska.\nMalezija erlajns je takođe saopštio da će njihovi avioni zbog novonastale situacije do daljnjeg zaobilaziti vazdušni prostor Irana.\nKatar ervejz je, međutim, saopštio da neće suspendovati letove ka Iraku.\nŠest slovenačkih vojnika, stacioniranih u Irbilu na severu Iraka, biće evakuisani nakon što je Iran napao aerodrom u Irbilu i još jednu vojnu bazu u Iraku, u kojima se nalaze i američki vojnici.\nSlovenački vojnici su u Iraku u okviru nemačke međunarodne operacije i biće evakuisani u saradnji sa nemačkim partnerima, objavilo je Ministarstvo odbane Slovenije.\nKako prenosi agencija STA, predsednik Slovenije i vrhovni komandant oružanih snaga te zemlje Borut Pahor, obavešten je o odluci.\nPahor, ministar odbrane Karl Erjavec i načelnih generalštaba general Alenka Emenc jutros su razgovarali sa slovenačkim vojnicima u Iraku.\nVojnici su preneli da su dobro i da su bili u skrovištu baze tokom napada na aerodrom u Irbilu, koji se nalazi blizu baze Stefan.\n"Generalni sekretar naglasio je da su saveznici i dalje snažno posvećeni misiji NATO u Iraku, koja pomaže jačanju iračkih snaga i sprečavanju povratka Daeša. Generalni sekretar je naglasio da je obuka lokalnih snaga neprocjenjivo sredstvo u izgradnji stabilnosti i suzbijanju međunarodnog terorizma", kazao je Pjer Kazalet, portparol Alijanse.\nPredsednik SAD Donald Tramp je, nekoliko sati posle napada, na Tviteru napisao da je "sve u redu" i da se radi na utvrđivanju broja žrtava i pričinjene štete.\n"Udarili smo im šamar, ali nije dovoljno", "Smrt Americi"\nIranski vrhovni vođa ajatolah Ali Hamnei poručio je da je raketni napad na baze s američkim vojnicima u Iraku šamar Americi, ali da "vojna akcija nije dovoljna"\nMasa je, prenosi BBC, vikala: "Smrt Americi".\nIranski predsednik poručio je SAD da je Vašington možda "odsekao ruku" iranskom vojnom generalu Kasemu Sulejmaniju, ali da će zauzvrat biti odsečena "američka noga" u regionu.\nIranski predsednik Hasan Rohani je ovo izjavio nakon što je Iran izveo raketni napad na dve baze sa američkim vojnicima u Iraku, prenosi Rojters.\nIran je ispalio 22 balističkih projektila na dve vojne baze u Iraku u kojima se nalaze američki vojnici, a Iranska Revolucionarna garda, koja je preuzela odgovornost za napad, navela je da su napadi na baze "osveta za ubistvo komandanta jedinice Kuds Kasima Sulejmanija".\n"Naša akcija je legitimna samoodbrana i SAD bi trebalo da izbegavaju procene na osnovu iluzija", izjavio je ministar Džavad Zarif iranskoj državnoj televiziji, prenosi Rojters.\n"Ne želimo eskalaciju ili rat, ali ćemo se braniti protiv agresije", napisao je Zarif.\nUpozorenje iz Rusije: "Konflikt SAD i Irana može da dovede do nuklearnog rata"\nrevolucionarna garda, koja je preuzela odgovornost za napad, navela je da su napadi na baze "osveta za ubistvo komandanta jedinice Kuds Kasima Sulejmanija".\nFoto naslovna: MGN/kerdos.rs


BORENOVIĆ O PRAVOSUĐU: Izmjenama zakona ključne ljude učiniti odgovornim, a ne nedodirljivim | Banjaluka.net\nBORENOVIĆ O PRAVOSUĐU: Izmjenama zakona ključne ljude učiniti odgovornim, a ne nedodirljivim\nPredsjednik PDP-a Branislav Borenović smatra da su potrebne korjenite izmjene zakonskih rješenja na svim nivoima kada je riječ o pravosuđu, što uključuje izmjene Zakona o Visokom sudskom i tužilačkom savjetu BiH, Zakona o krivičnom postupku, Zakon o javnim tužilaštvima i drugih.\n“Cilj bi bio da se ključni ljudi u pravosuđu učine odgovornim, umjesto nedodirljivim, kako bi podnosilac krivične prijave, oštećeni, mogao da dođe do pravičnog sudskog procesa i adekvatne presude”, naveo je Borenović u pisanoj izjavi.\nOn je naveo da je pravda univerzalna vrijednost koja mora biti dostupna svakom čovjeku u ovom društvu, bez obzira na njegov politički ili društveni status, saopšteno je iz PDP-a.\nBorenović tvrdi da je nakon posljednje sjednice Privremene istražne komisije parlamenta BiH i saslušanja nekadašnjeg tužioca BiH Miroslava Markovića “jasno da oštećena strana u važećem pravosudnom sistemu nema nikakvo pravo da nastavi traženje pravde pred sudovima BiH ukoliko postupajući tužilac odugovlači sa istražnim postupkom i ne donosi odluku o podizanju optužnice”.\nOn kaže da na procese u pravosuđu dodatno utiče činjenica da glavni tužilac “isključivo svojom voljom odlučuje koji tužilac će da radi na kojem predmetu”.\n“Zato i ne čudi što se mnogi procesi odugovlače godinama, stoje u ladicama, prolongiraju i ne dolaze do sudova, pa i oni koji se tiču najtežih krivičnih djela poput ubistava, a porodice ne mogu da dođu do pravde”, dodaje Borenović, koji je i poslanik u Predstavničkom domu parlamenta BiH.\nOn tvrdi da se i na primjeru krivične prijave za, kako kaže, neovlašteno prisluškivanje, koju je podnio protiv srpskog člana Predsjedništva BiH Milorada Dodika, “vidi odugovlačenje postupka”, navodeći da je saslušan početkom juna i da skoro tri mjeseca nema nastavka postupka.\nOznake: Branislav Borenović, VSTS


VOA: Srbija pojačala zavisnost od ruskih energenata – SLOBODNA VOJVODINA\nTo znači, kako navodi VOA, da Srbija sada ima ukupno dva pravca snabdijevanja plinom iz istog izvora.\nNa puštanje u rad plinovoda Balkanski tok reagovao je Glas Amerike (VOA) ocjenom da je Srbija pojačala svoju zavisnost od energenta iz Rusije, prenosi Tanjug.\nVOA podsjeća da je prvog dana nove godine u vojvođanskom mjestu Gospođinci pušten u rad Balkanski tok i da su zvaničnici na otvaranju poručili da ovim Srbija obezbjeđuje drugu, stabilniju trasu snabdijevanja plinom, koja ne ide više samo preko Ukrajine.\nBalkanski tok, čija je izgradnja kroz Srbiju počela u martu 2019, dio je, navodi VOA, plinovoda Turski tok, kojim se, preko Turske, Bugarske do Srbije i Mađarske, transportuje ruski plin.\nTo znači, kako navodi VOA, da Srbija sada ima ukupno dva pravca snabdjevanja plinom iz istog izvora.\nBivši ambasador Srbije u Bjelorusiji Srećko Đukić kaže da je Srbija sada jedina zemlja u Evropi koja stoprocentno zavisi od ruskog plina.\nDiplomata Zoran Milivojević kaže da se ovim potvrđuje zavisnost Srbije od Rusije, ali napominje da je važno što je Beograd riješio pitanje snabdijevanja plinom.\n“Veliko je pitanje kako će preko Ukrajine ići. Ovim Srbija svoje interese zadovoljava i obezbeđuje sigurno snabdevanje iz Rusije”, rekao je Milivojević za Glas Amerike.\nRelated Topics:Balkanski tokenergetikanaglašenoRusija


Oglasila se Kvinta: Nema pogodbe o Specijalnom sudu, zabrinuti zbog Tačijevog pomilovanja ubica porodice Hajra | KoSSev\nČetvrtak 04. januar 2018, 19:15\n"Duboko smo zabrinuti zbog tekućih napora da se naruši rad Specijalizovanih veća, kao i predsedničkim pomilovanjima od 29. decembra za tri osobe osuđene za ubistvo u slučaju poznatog kao slučaj 'porodice Hajra'," večeras se oglasila Kvinta sa Kosova.\n"Zemlje Kvinte su dugogodišnji i istinski prijatelji Kosova, uključujući i u najtežim vremenima. Počevši od naše podrške NATO intervenciji, požrtvovanju naših vojnika na Kosovu, pa sve do našeg ranog priznavanja kosovske nezavisnosti i našoj stalnoj podršci vašem razvoju, trudili smo se da podržimo vašu zemlju. Vaš uspeh je u našem interesu. Međutim, mi ćemo uvek insistirati da Kosovo treba da podrži pravdu," navele su ambasade ovih država u zajedničkom saopštenju.\n"Formiranje Specijalizovanih veća je bio jedini način da Kosovo pokaže svoju posvećenost pravdi i vladavini prava i da nastavi da dobija međunarodnu podršku. Kosovo je napredovalo u poslednjih sedam godina uz našu pomoć zbog svoje posvećenosti međunarodnoj pravdi. Odluka Skupštine 2015. godine da formira Specijalizovana veća je bio jasan znak da je Kosovo odbacilo kulturu nekažnjivosti. Nije bilo pogodbe između Međunarodne zajednice i Kosova u vezi sa formiranjem Specijalizovanih veća."\nIstičući da su veća naročito važan deo posvećenosti Kosova vladavini prava i angažovanja Kosova na rešavanju zločina koji su počinjeni na Kosovu, dodaju:\n"Nema razloga da se zaustavi rad Specijalizovanih veća i pozivamo svakog rukovodioca institucionalnih organa, lidere stranaka, ili poslanike skupštine da napuste svaku pomisao o ukidanju ili ponovnom pregovaranju o bilo kom aspektu Zakona o specijalizovanim većima."\nUkoliko bi došlo do takvog poteza, on bi "pod znak pitanja" doveo "posvećenost Kosova vladavini prava", ali i rizikovao "sve ono što je Kosovo postiglo", dalje upozorava Kvinta i ističe da takav potez "postavlja interese određenih pojedinaca iznad interesa kosovskog društva".\n"Mi osuđujemo takav potez i svako ko to podržava odbaciće partnerstvo Kosova sa našim zemljama," upozorila je dalje Kvinta, istovremeno pozivajući kosovske lidere i skupštinu da se izjasne protiv inicijative ukidanja Specijalnog suda, te da građane obaveste o posledicama iste, uključujući i o posledicama "po međunarodnu i evroatlansku integraciju Kosova ukoliko Kosovo nastavi u ovom pravcu".\nZa kraj svima poruka:\n"Istovremeno, očekujemo od svih država da krivično gone ili da u potpunosti sarađuju u krivičnom gonjenju navodnih zločina počinjenih na Kosovu."\nSaopštenje Kvinte usledilo je nakon što se krajem prošle nedelje oglasio Stejt department, kao i ambasada SAD-a na Kosovu, ali i više međunarodnih zvaničnika posle pokušaja dela poslanika Skupštine Kosova da ukinu Zakon o Specijalnom sudu.\nKrajem prošle nedelje predsednik Kosova, Hašim Tači, takođe je doneo ukaz o pomilovanju Burima i Arsima Ramadanija, kao i Arbena Kićine, koji su proglašeni krivim u slučaju ubistva pet članova porodice Hajra 2001., među kojima su ubijene i dve devojčice. Glava porodice Hamez Hajra bio je pripadnik policije Jugoslavije, za kojeg su prištinski mediji naveli i da je 2000. počeo da sarađuje sa Haškim tribunalom.\nNa odluku Tačija reagovao je i poznati kosovski publicista Veton Suroi, rekavši da se Tači "zahvalio ubicama devojčica".


Deblokirani putevi kod Sarajeva, Zenice i na Ivan Sedlu, petlja Šićki Brod i dalje blokirana - Radio Srebrenik\nHomeVIJESTIBIH I SVIJETDeblokirani putevi kod Sarajeva, Zenice i na Ivan Sedlu, petlja Šićki Brod...\nDeblokirani putevi kod Sarajeva, Zenice i na Ivan Sedlu, petlja Šićki Brod i dalje blokirana\nOdblokiran je saobraćaj na planinskom prevoju Ivan koji su u srijedu ujutro blokirali predstavnici boračkih udruženja, potvrđeno je u MUP-u HNK. “Borci se još uvijek nisu razišli, radi se na tome, ali saobraćaj je odblokiran”, kazali su iz MUP-a HNK.\nKako su za Klix.ba potvrdili iz Ministarstva unutrašnjih poslova Tuzlanskog kantona (MUPTK) incidenata na tuzlanskoj petlji sinoć nije bilo.\nJoš uvijek nije poznato kada će se demobilisani borci povući sa saobraćajnica te najveće saobraćajno čvorište na području TK učiniti prohodnim.\nPrevious articleSretan Dan nezavisnosti BiH\nNext articlePorast proizvodnje električne energije, mrkog uglja i koksa u FBIH


Smart Trike TRICIKLI FOLDING 700 6M+ PLAVI sa kocnicom 550081100 cena, cene Srbija, prodaja Beograd Novi Sad Niš\nSmart Trike TRICIKLI FOLDING 700 6M+ PLAVI sa kocnicom 550081100 cene\nEPonuda nije internet prodavnica već Vam omogućava da brzo i lako nađete Smart Trike TRICIKLI FOLDING 700 6M+ PLAVI sa kocnicom 550081100 po najjeftinijoj ceni. Naš cilj je da kupci budu što bolje informisani o ponudi Smart Trike TRICIKLI FOLDING 700 6M+ PLAVI sa kocnicom 550081100 na tržištu Srbije. Vrlo lako nalazite željeni proizvod za kategoriju Tricikli za decu cene, ne morate da lutate od sajta do sajta za Smart Trike Tricikli za decu, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Smart Trike TRICIKLI FOLDING 700 6M+ PLAVI sa kocnicom 550081100 sa PRODAVCEM. EPonuda ne može da garantuje potpunu tačnost specifikacije i slika za Smart Trike TRICIKLI FOLDING 700 6M+ PLAVI sa kocnicom 550081100. Pre kupovine, podatke za Smart Trike TRICIKLI FOLDING 700 6M+ PLAVI sa kocnicom 550081100 proverite na sajtu PROIZVOĐAČA.


SVM se protivi mestu naplatne rampe | Autonomija\nSVM se protivi mestu naplatne rampe\nSavez vojvođanskih Mađara usprotivio se danas prva naplatna rampa na Koridoru 10 nakon graničnog prelaza Horgoš grad…\nSavez vojvođanskih Mađara usprotivio se danas prva naplatna rampa na Koridoru 10 nakon graničnog prelaza Horgoš gradi kod naselja Bački vinogradi, a ne na izlasku iz Subotice, saopštila je pres služba SVM-a.\nTa stranka smatra da bi izgradnja naplatne rampe na pomenutoj lokaciji značila da će veliki broj automobila i kamiona pokušati da izbegne plaćanje putarine i saobraćaj preusmere kroz okolna sela Bački vinogradi, Hajdukovo, Male pijace i Palić.\n„To nimalo neće olakšati život, sigurnost i bezbednost meštana tih naselja. Bilo bi logično da se prva naplatna rampa na autoputu postavi iza Subotice, jer u tom slučaju ne bi bilo interesa da automobili koriste sporedne puteve“, ocenila je SVM.\nNajavljeno je da će republički poslanici SVM zatražiti zvanično objašnjenje od Ministarstva za infrastrukturu i resornog ministra Milutina Mrkonjića.\n„S obzirom na to da je ova vest veoma uznemirila građane naselja koji bi pali pod udar znatno pojačanog saobraćaja u slučaju izgradnje naplatnih rampi kod Bačkih vinograda, neophodno je pronaći rešenje za nastali problem“, smatra SVM.


Konačno počeo sa radom semafor na raskrsnici Glavne i Republikanske - Portal Moj Bečej - Bečejske opštine iz ugla građana!\nKonačno počeo sa radom semafor na raskrsnici Glavne i Republikanske\nNakon postavljanja, mesecima se čekalo na puštanje u rad\nKonačno radi semafor\nPuštanjem danas u rad semafora na uglu Glavne i Republikanske ulice u Bečeju, odnosno priključenjem na struju, konačno je završen projekat opremanja ove prometne raskrsnice svetlosnim signalima.\nIzvođač radova je svoj deo posla završio u predviđenom roku, ali se mesecima čekalo na puštanje u rad.\n– Projekat opremanja svetlosnim signalima raskrsnice ulica Glavne i Republikanske u Bečeju, odnosno postavljanje semafora na predmetnoj lokaciji je finansiran preko konkursa Pokrajinskog sekretarijata za energetiku, građevinarstvo i saobraćaj u iznosu od 2.447.736 dinara i opštine Bečej u iznosu od 612.023 dinara, što ukupno predstavlja realizovanu vrednost projekta od 3.059.760 dinara. Nakon završetka radova, pristupilo se tehničkom pregledu i pribavljanju upotrebne dozvole za predmetni semafor. Pored toga, opština Bečej je aneksirala ugovor o prodaji električne energije sa EPS Snabdevanje iz Beograda. Posle svega navedenog, podneli smo zahtev za priključenje semafora EPS Distribuciji, koja nas je obavestila o priključenju, nakon čega smo kontaktirali izvođača radova „Selma“ iz Subotice da obavi uključivanje postavljenog semafora u redovan rad, rekao nam je načelnik Odeljenja za privredu, ulaganja, lokalni ekonomski razvoj i zaštitu životne sredine u Opštinskoj upravi Bečej Viđenko Vujinović.\nNa pitanje da li je EPS svoj deo posla uradio u optimalnom roku, Vujinović kaže da je u ovom poslednjem koraku u kojem je učestvovao tj. u kojem je elektronskim putem podnet zahtev za priključenje, ispoštovan rok, odnosno u primerenom roku su izvršili priključenje.\nStare navike učesnika u saobraćaju moraju se menjati\nPravila saobraćanja na toj raskrsnici sada, može se reći, diktira semafor, a učesnici u saobraćaju treba da ih poštuju.\nŠto se tiče saobraćajne signalizacije, prema projektu je predviđeno da se saobraćajni znaci postave na stubove semafora. Vujinović kaže – onako kako je izvedeno.\n-Upravljača javnog puta, Javno preduzeće „Komunalac“, obavestili smo da pregledaju predmetne raskrsnice, odnosno da vrše dalje održavanje saobraćajne signalizacije, dodaje on.


Teškoæe oko formiranja avganistanske vlade - 2001-11-19\nUjedinjene nacije nastoje da promovišu formiranje široko zasnovane vlade u Avganistanu pošto su Talibani izgubili kontrolu nad veæinom teritorije. Ministar inostranih poslova susednog Pakistana, Abdus Satar, pozvao je avganistanske frakcije da ne propuste pruženu priliku:\n”Sva naša avganistanska braæa trebalo bi da misle na buduænost zemlje i da ne pribegavaju akcijama koje služe samo njihovim uskim interesima na raèun jedinstva i integriteta države,“ rekao je Satar. ”Posle niza godina unutrašnjih sukoba, Avganistan se nalazi u trenutku od istorijske važnosti kada ponovo može da postigne jedinstvo i primi pomoæ za rekonstrukciju od svetske zajednice.“\nSatar dodaje da æe, ukoliko Avganistanci propuste ovu šansu, medjunarodna zajednica izgubiti interes za ovaj problem, kao što je bio sluèaj pre 12 godina zbog unutrašnjih sukoba medju avganistanskim frakcijama.\nOpozicione avganistanske grupe optužuju Pakistan da je stvorio i podržavao talibanski pokret, koji je pao pod pritiskom intenzivnog amerièkog bombardovanja i pešadijskih napada rivalskih avganistanskih snaga, medju kojima najviše Severnog saveza. Ali, posle septembarskih teroristièkih napada u kojima je skoro pet hiljada ljudi poginulo u Americi, Pakistan je dao podršku amerièkoj protiv-teroristièkoj kampanji i ogranièio kontakte sa Talibanima. Neki od avganskih opozicionih lidera, kao što je Hamid Karzai, pozdravili su ovakvu promenu u pakistanskoj politici:\n”Pozicija Pakistanske vlade u pogledu Avganistana više nije na liniji podrške Talibanima, veæ zalaganja za koncepciju jedinstvene nacionalne vlade u Avganistanu, što i mi podržavamo. To je najbolje rešenje i za naše susede - da vlada u Kabulu bude prijateljski raspoložena i da ima na umu interese susednih zemalja,“ rekao je Karzai.\nPakistanski ministar inostranih poslova Abdul Satar izjavio je danas da njegova zemlja više ne održava odnose sa Talibanom, ali da još neæe prognati njihovog ambasadora:\n”Još nismo saopštili da Talibane više ne priznajemo kao vladu, ali to ne znaèi da nastavljamo da ih priznajemo. Potpuno je jasno da je talibanska vlada pala,“ rekao je pakistanki ministar inostranih poslova.\nPakistan je povukao svoje diplomate iz Avganistana posle teroristièkih napada na SAD, ali nastavlja da sa Talibanima održava kontakte. Talibanski ambasador u Islamabadu vratio se juèe u Pakistan, pošto je bio na putu u Kandaharu.


ŽRTVAMA PORODIČNOG NASILJA STRUČNE SLUŽBE U BUDUĆE NA RASPOLAGANJU 24 SATA | ZR KLIK\nZrenjanin- U sali Gradskog veća u Zrenjaninu danas je održan hitan sastanak u vezi sa stanjem u oblasti prevencije i sprečavanje nasilja na teritoriji grada Zrenjanina, a povodom skorašnjih teških i surovih slučajeva nasilja u porodici sa smrtnim ishodom.\n1. juna na snagu je stupio novi Zakon o sprečavanju nasilja u porodici koji treba da spreči nasilje u porodici pre nego što do njega dođe, onemogući nasilnika da bude uz žrtvu, ali i da ojača ugrožene.\nLjuba Travica koja je predsedavala ovim sastankom istakla je da su sve odredbe tog zakona primenjivane u gradu Zrenjaninu i pre stupanja na snagu.\n-Od predstavnika Policije danas se moglo čuti da su u nekim stvarima možda više opterećeni nego što su to sudovi i tužilaštvo ili Centar za socijalni rad i ostali u celom tom lancu odgovornosti. Ovaj zakon, kao i bilo koji drugi, tek kada počne da se primenjuje može da pokaže prisutne nedostatke i svakako će se raditi na njihovom otklanjanju. Ono što se u ovom trenutku čini kao dobar potez jeste da je Vlada Republike Srbije odmah reagovala nakon ovih nesrećnih slučajeva i preduzimaju se hitne mere kako bi se slične situacije sprečile. Sigurna sam da u Zrenjaninu svako radi svoj posao u toj oblasti i sa dodatnim naporom i trudom i da su oni na raspolaganju žrtvama porodičnog nasilja 24 časa- istakla je zamenica predsednika Skupštine grada Zrenjanina Ljuba Travica.\nSastanku Radne grupe grada Zrenjanina za prevenciju i sprečavanje nasilja u porodici i nad ženama u partnerskim odnosima prisustvovali su predstavnici lokalne samouprave – pomoćnica gradonačelnika Zrenjanina Željka Milošević, gradskog Saveta za bezbednost, Policijske uprave Zrenjanin, Centra za socijalni rad, Opšte bolnice “Đorđe Joanović”, javnog tužilaštva, Ženske odborničke mreže i nevladinog sektora.


Promovisan “Pametni parking” u Banjaluci | SET 2021\nPromovisan “Pametni parking” u Banjaluci\nPočetna >> Novosti >> Promovisan “Pametni parking” u Banjaluci\nBANJALUKA – Tri studenta Univerziteta u Banjaluci promovisala su danas autorsku aplikaciju “Pametni parking”, koja je puštena u funkciju u javnoj garaži “Borik”.\nCilj aplikacije je lakši pronalazak parkinga u gradu i smanjenje gužve, a njeni autori Rastko Zeljković i Dragan Ivanović, studenti Elektrotehničkog fakulteta, i Danilo Vuković, student Ekonomskog fakulteta, za nju su nagrađeni na takmičenju “Mojih pet minuta”.\nAplikacija je pilot-projekat koji je finansijski podržala kompanija “Prointer ITSS”.\nAplikaciju je predstavio Ivanović, koji je istakao da je rad zasad baziran samo na ovaj jedan parking, u Aleji Centar, ali da se nada da će uskoro biti i na ostale parkinge i javne garaže u gradu i u drugim lokalnim zajednicama.\n“Cilj aplikacije je da budu smanjene gužve u gradu i da u svakom trenutku ljudi mogu da vide gdje imaju najbliže slobodno parking mjesto, kao i sva slobodna parking mjesta u gradu”, kazao je Ivanović.\nPrema njegovim riječima, aplikacija “Pametni parking” dostupna je na Play prodavnici i veb-sajtu www.pametniparking.com, a korisnici u svakom trenutku mogu dobiti informacije da li na određenom parkingu ima slobodnih mjesta i koliko, te detaljnije informacije o parkingu, zonama i cijenama.\n“Nakon testne faze aplikacija funkcioniše, kao i displej za prikaz slobodnih parking mjesta na ulazu u parking i garažu. Projekat smo realizovali uz logističku i finansijsku podršku kompanije ‘Prointer ITSS’ kao poklon gradu”, istakao je Ivanović.\nGradonačelnik Igor Radojičić je rekao da je grad uvijek opredijeljen da poboljša uslove što se tiče saobraćaja.\n“Nastojimo mnogim projektima da smanjimo gužvu u gradu, izgrađene su kružne raskrsnice i poboljšana je saobraćajna infrastruktura u mnogim naseljima”, rekao je Radojičić.\nDodao je da je cilj da se optimizira korištenje parkinga kako bi građani provodili što manje vremena u saobraćaju tražeći slobodna parking mjesta.\n“Namjera je da to proširimo i pokrijemo šire područje grada, da građani prave manje gužve i troše manje vremena u saobraćaju”, kazao je Radojičić.\nBojan Vujić, direktor kompanije “Prointer ITSS”, kazao je da on uvijek podržava mlade i talentovane autore.\n“Ovo je 100 odsto autorski rad studenata, a mi smo ga finansijski podržali i naši stručnjaci su im pomagali u radu. Ovo je još jedan dokaz da imamo stručnjake i da želimo da oni ostanu ovdje i napreduju”, istakao je Vujić.


SIPA podnijela prijavu protiv Rista Marića - Небојша Вукановић инфо – Требиње\nSIPA podnijela prijavu protiv Rista Marića\nPrema informacijama iz Tužilaštva Bosne i Hercegovine, SIPA je podnijela dva Izvještaja zbog zloupotrebe položaja i nesavjesnog rada u službi protiv direktora Šuma Srpske Riste Marića, te još tri osobe koje se sumnjiče za brojne zloupotrebe u postupcima javnih nabavki. Prema našim saznanjima, osmnjičeni su i direktor Šumskog gazdinstva „Romanija“ sa Sokoca Rade Dangubić, bivši direktor ŠG „Romanija“ Bojan Tošić, te te Dragan Grabovac, bivši direktor Šuma Srpske.\nInspektori SIPE su tokom istrage utvrdili da su osumnjičeni kao odgovorna lica, suprotno odredbama Zakona o javnim nabavkama, nezakonito sklopili Ugovore sa preduzećem „Slaja komerc“ iz Istočnog Starog Grada, koje je na taj način steklo minimalno 500 000 maraka protivpravne dobiti. Osumnjičeni su kao odgovorna lica u Šumama Srpske sklopili čak 48 Ugovora sa „Slaja komercom“ postupkom direktne pogodbe bez objavljivanja obavještenja o nabavci, a vezani su za izvoz slučajnog užitka te sječu, izradu i izvoz drvnih sortimenata.\nSIPA je zadokumentovala i tužiocima predala dva Izvještaja o počinjenim krivičnim djelima, a u oba Izvještaja prvoosumnjičeni je direktor Šuma Srpske Risto Marić. Inspektori SIPE po prijavi istražuju i sporne Ugovore koje su Šume Srpske sklopile sa preduzeće „Dolovi D.O.O“ sa Sokoca, takođe nezakonito primjenjujući postupak direktne pogodbe bez objavljivanja obavještenja o nabavci.\nPrema informacijama iz Tužilaštva BiH postoji velika vjerovatnoća da će zbog nadležnosti predmet biti proslijeđen na postupanje Okružnom tužilaštvu u Istočnom Sarajevu.\nReagovanje advokata Vladimira Bebe Popovića\nPodanički mentalitet, divljenje pašama, subašama i okupatorima